Premijer Makedonije Zoran Zaev izjavio je u utorak uveče da je njegov prethodnik Nikola Gruevski bio prihvatio promenu imena države u Gornja i Severna Makedonija za opštu upotrebu, ali da je Grčka to tada odbila.\n"Gruevski je prihvatio Severna i Gornja Makedonija u 2012. i u 2013, bez definisanja identiteta, odnosno bez toga da Grčka prihvati identitet i jezik. To je ostavljeno da lebdi. Grčka nije prihvatila to rešenje zato što je bila isprovocirana projektom Skoplje 2014", rekao je Zaev u emisiji Televizije "Kanal 5".\nMakedonski premijer rekao je da se to može čuti u ilegalno prisluškivanim razgovorima koje je kao lider opozicije dostavio Specijalnom tužilaštvu za prisluškivane razgovore.\n"Kada bi sud objavio razgovore o imenu, čulo bi se da ovo nije prvi put da bude prihvaćeno ime (Makedonije) sa geografskom odrednicom, za opštu upotrebu", rekao je on, prenose lokalni mediji.\nZaev je istakao da u utorak uveče prvi put spominje te prisluškivane razgovore koji, kako je rekao, svedoče o kalkulanstvu i lažnom patriotizmu Gruevskog i njegovih sledbenika.\nGruevski je nedavno na društvenim mrežama objavio stare izjave u kojima tvrdi da je svojevremeno odbio grčki predlog da Makedonija dobije prefiks Severna, dok funkcioneri stranke koju je vodio petnaestak godina dogovor Zaeva sa Grčkom ocenjuju kao kapitulantski.\nZaev je rekao da kada je objavljivao "političke bombe" 2015. godine, taj deo o pregovorima Gruevskog sa Grcima nije objavio da ne bi naneo štetu pregovaračkoj poziciji Makedonije.


Savjetnik Milorada Dodika otkriva šta se našlo " na stolu" ispred Gabriela Escobara: Ukoliko ne dođe do dogovora, RS bi formirala svoju Vojsku, a on nije zaprijetio!\nSavjetnik Milorada Dodika otkriva šta se našlo ” na stolu” ispred Gabriela Escobara: Ukoliko ne dođe do dogovora, RS bi formirala svoju Vojsku, a on nije zaprijetio!\nEscobar je, kaže Kovačević, upoznat o postupcima koje RS planira da uradi u narednom periodu kako bi zaštitila ustavnu poziciju i vratila ono što joj po Ustavu pripada.\nSavjetnik člana Predsjedništva Bosne i Hercegovine Milorada Dodika, Radovan Kovačević kazao je da su pred RS-om značajni dani i “da je ovo povijesni period u kojem RS ima jasnu, nedvosmilenu namjeru da se bori za svoju poziciju, ustavni položaj i da vrati nadležnosti koje joj po Ustavu pripadaju”.\nRezimirajući značaj sastanka zamjenika pomoćnika državnog tajnika SAD-a Gabriela Eskobarom sa članom Predsjedništva BiH Miloradom Dodikom u Sarajevu, Kovačević je naglasio da je stav RS nepromijenjen i da ostaje pri tome da se stvari u BiH mogu rješavati samo unutarnjim dijalogom, “dok predstavnici bošnjačkog naroda, poput Albanaca na Kosovu očekuju da neko drugi sa strane riješi njihove probleme i ispuni očekivanja”.\nOn je ponovio da je Dodik na sastanku sa Escobarom rekao da će RS poštovati Ustav Bosne i Hercegovine, ali da ne može pristati na faktičko stanje koje je postignuto pravnim nasiljem visokih predstavnika i njihovih grubih intervencija u politički sustav u Bosni i Hercegovini.\nKovačević je dodao i da “RS neće više tolerirati ni pravno nasilje Ustavnog suda BiH koji sa troje stranih sudaca i dvojicom sudaca Bošnjaka konstantno preglasava Srbe i Hrvate”.\n-Ono što je mogao čuti je nepokolebljiv stav Republike Srpske, Ustav ćemo poštovati ali ne i prihvatiti faktičko stanje u BiH postignuto pravnim nasiljem visokih predstavnika, naveo je Kovačević.\n-Dodik je rekao da će RS povući suglasnost koju je nekada, pod velikim pritiskom, dala za formiranje Oružanih snaga BiH, ali i da je spreman da dozvoli jedan vremenski period za razgovore u pokušaju da se dođe do rješenja koje bi moglo biti prihvatljivo za sve. Ukoliko ne bi došlo do dogovora, RS bi formirala svoju Vojsku. O svim drugi stvarima, fiskalnom sustavu i pravosuđu, ići ćemo u Narodnu skupštinu i veoma jasno završiti procedure, rekao je Kovačević za Sputnjik.\nOn je naveo da nema govora o razumijevanju Escobara za sve stavove RS, ali je činjenica da su oni potpuno pogrešno bili informirani te da se poslije jasno izrečenih stavova Milorada Dodika, situacija se polako mijenja.\nPrema njegovim riječima, Escobar na sastanku sa Dodikom nije prijetio sankcijama, nego je fokus stavio na ekonomske inicijative i mir u regiji.\nEscobar, kaže Kovačević, nije nastupio ni sa kakvom grubošću, a priča o sankcijama koja je pratila njegove javne nastupe nije se našla na stolu.


50 miliona dinara za obnovu Belog dvora\nMinistar finansija Mlađan Dinkić obavestio je danas javnost o odluci Vlade RS, da se iz budžeta za ovu godinu, izdvoji 50 miliona dinara za obnavljanje dvorskog kompleksa na Dedinju.\n"Po prvi put su obezbeđena sredstva za održavanje Belog dvora, koji bi ubuduće trebalo da postane turistička atrakcija Beograda", rekao je ministar Dinkić, na konferenciji za novinare. On je dodao da je od planiranih 50 miliona dinara, na račun Dvora već uplaćeno 30 miliona dinara.\n"Zahvaljujući ovoj odluci, stvaraju se uslovi da se počne sa rešavanjem životnih problema dvorskog kompleksa", izjavio je prestolonaslednik Aleksandar II Karađorđević. Posebnu zahvalnost prestolonaslednik izrazio je članovima Vlade čiji su napori omogućili da ovo kulturno nasleđe našeg naroda nastavi svoje postojanje.\n"Ministarstvo kulture i medija učiniće sve da zaštiti ovaj komleks, kao i da obezbedi da priliv novca za njegovo održavanje, bude stalan i redovan", posebno je naglasio Miroljub Radosavljević, zamenik ministra za kulturu.\nPlaniranih 50 miliona dinara biće iskorišćeni za popravku krova na dvoru, obnovu instalacija, kao i sređivanje čitavog dvorskog kompleksa.


Grčke banke zatvorene bar do srede - Biznis i Finansije\nHome\tVestiEkonomija\tGrčke banke zatvorene bar do srede\nby bifadmin 14. jula 2015.\nGrčka vlada je sinoć odlučila da banke ostanu zatvorene zaključno sa sredom, piše u kratkom saopštenju grčkog Ministarstva finansija.\nPosle sastanka zamenika ministra finansija Dimitrisa Mardasa i direktora najvećih grčkih banaka, grčka vlada je odlučila da se nastavi kontrola prometa kapitala i da banke ostanu zatvorene, uprkos sporazumu postignutom s poveriocima juče ujutro u Briselu.\nSinoćna odluka je doneta pošto je Evropska centralna banka (ECB) popodne odlučila da zadrži nepromenjen “plafon” svoje hitne kreditne pomoći za likvidnost (ELA) grčkim bankama, na sadašnjem nivou od 89 milijardi evra.\nAtina je bila prinuđena da ograniči promet kapitala zbog masivnog povlačenja uloga iz banaka. Ta mera čiji je cilj da spreči kolaps banaka, donela je ograničenje uzimanja novca samo iz bankomata i samo do 60 evra dnevno za one koji imaju račune u grčkim bankama.\nPosle teških pregovora na maratonskom samitu zemalja evrozone u Briselu, juče ujutro je odlučeno da počnu pregovori o trećem planu kreditne pomoći Grčkoj, što je omogućilo da ona ostane u zoni evra, ali po cenu vrlo teških mera štednje i novih reformi tokom tri godine.


Vesti online / Vesti / Svet / Pucnjava u Kanadi: Dvoje mrtvih, troje ranjenih\nPucnjava u Kanadi: Dvoje mrtvih, troje ranjenih\nU pucnjavi koja je počela u poznatom noćnom klubu "Mjuzik" u Torontu, a nastavila se na ulicama tog kanadskog grada, ubijeno je najmanje dvoje ljudi, a tri osobe su ranjene, saopštila je policija.\nPucnjava započela u klubu, natavila se na ulicama Toronta (Foto: Ilustracija)\nKlub se nalazi u centru Toronta, a incident se dogodio oko 03.20 sati ujutro kada se zatvarao.\nPolicija je saopštila da je najmanje jedna osoba ubijena u klubu u kojem je na dužnosti bilo više od 70 službenika obezbeđenja, a da su gosti bili pregledani prilikom ulaska detektorima.\nInspektor Piter Moreira je rekao da policija nije u vezi sa incidentom uhapsila nijednu osobu, a da je u trenutku incidenta u klubu i oko njega bila neverovatna gužva od oko 4.000 ljudi, koji su užurbano napustili oblast.\nSVET Pucnjava u blizini Toronta: Dvoje ubijeno, 14 ranjeno (VIDEO)\nSVET Pucnjava na istoku Kanade, najmanje četvoro mrtvih\nHRONIKA Likvidacija u Beogradu: Pucali sa skutera, dvojica ubijena


Cilj na EP ulazak među četiri najbolje ekipe : Nadlanu.com\nCilj na EP ulazak među četiri najbolje ekipe\nObjavljeno 3. avg 2009. / 00:00:00\nBEOGRAD, 3. avgusta 2009. (Beta) - Selektor ženske odbojkaške reprezentacije Srbije Zoran Terzić rekao je da je cilj njegove ekipe na predstojećem Evropskom prvenstvu u Poljskoj borba za jednu od medalja.\nOdbojkašice Srbije pripremaju se u Kovilovu za Evropsko prvenstvo u Poljskoj, od 25. septembra do 4. oktobra. Srbija će igrati u Grupi D sa selekcijama Azerbejdžana, Češke i Slovačke.\n"Evropsko prvenstvo je najvažnije takmčenje koje nas ove godine očekuje. Na prošlom turniru u Belgiji smo osvojili srebro i odlazimo u Poljsku kao jedni od favorita. Želimo da ispunimo cilj, da uđemo među četiri najbolje ekipe i borbu za medalje", rekao je Terzić.\nTerzić je istakao i da je važno da njegova ekipa održi kontinuitet dobrih igara i rezultata, pošto želi da napravi pozitivnu atmosferu pred Evropsko prvenstvo 2011. godine koje će se održati u Beogradu, na kojem će, kako je rekao, Srbija jurišati na zlato.\nSelektor Srbije rekao je i da će ekipa odigrati nekoliko trening utakmica sa selekcijom Italije, kao i da će početkom septembra otputovati na dva jaka turnira u Italiju.\nReprezentativka Jelena Nikolić rekla je da očekuje da će njena ekipa ostvariti dobar rezultat u Poljskoj.\n"Jedva smo čekale da počnu pripreme. Nadam se da će u Poljskoj biti mnogo bolje nego u Blegiji pre dve godine. Sve zavisi od nas, kako ćemo trenirati na pripremana i kako ćemo igrati", rekla je Nikolićeva.\n"Uspeh vaterpolista nas je motivisao, ne sećam se da sam bila više ponosna na nečiji uspeh, kao na zlatnu medalju vaterpolista u Rimu", dodala je ona.\nTehničar reprezentacije Maja Ognjenović rekla je da očekuje naporne pripreme i da će ekipa sve učiniti da na vreme uđe u dobru formu.\n"Takmičenje na Evropskom prvenstvu nosi posebnu drž. Napravile smo uspeh osvajanjem Evropske lige i drugim mestom na Univerzijadi, ali EP je nešto posebno. Srebrna medalja sa EP i rejting nas obavezuju. Nadam se da ćemo vrhunac forme tempirati za polovinu septembra", rekla je Ognjenovićeva.


Jeftini letovi iz Somalije za San Marino - Avionske karte Somalija San Marino - eSky.ba\nLetovi iz Somalije za San Marino\nPretražite letove iz Somalije za San Marino\nProvjerite najbolje ponude letova iz Somalije za San Marino\n✔ Postoje li posebne ponude za letove iz Somalije za San Marino na eSky.ba?\n✔ Mogu li se pobrinuti za osiguranje prilikom rezervacije leta iz Somalije za San Marino?\n✔ Ako rezerviram let iz Somalije za San Marino, mogu li rezervirati ujedno i smještaj?\n✔ Koje avio-kompanije nude letove iz Somalije za San Marino?\nBudite sigurni, da na eSky.ba ponuda letova iz Somalije za San Marino uključuje ne samo niskotarifne avio-kompanije, već i one koje su specijalizirane za visoki standard.


Dnevni limit na bankomatu za fizička i pravna lica - Blog - Pausal.rs - Paušal i freelanceing\nDnevni limit na bankomatu za fizička i pravna lica\njun 13, 2022 Mina Simić Riznica\nSigurno ste se nekada našli u situaciji da se pitate koliki je dnevni limit za podizanje gotovine na bankomatu u vašoj banci. Uradili smo kratko istraživanje o dnevnom limitu za podizanje novca sa bankomata za fizička i pravna lica u bankama u Srbiji.\nMaksimalni dnevni iznos na bankomatu za fizička lica\nNajveću količinu novca kao fizičko lice možete podići na bankomatima ProCredit banke i Banke Intesa, koje svojim korisnicima omogućavaju podizanje gotovine do 5000 evra u dinarskoj protivvrednosti. Većina banaka svojim korisnicima omogućava podizanje gotovine od 50.000- 150.000 RSD.\nNapomena: na tabeli je prikazan ukupan dnevni limit koji možete podići na bankomatu u toku 24h. Na većini bankomata dnevni limit ne možete podići u jednoj transakciji.\nNa primer, bankomat Banke Intesa u jednoj transakciji može isplatiti 40 novčanica. To znači da ukoliko ima dovoljno novčanica od 2000 dinara, u jednoj transakciji možete podići 80.000 dinara. Odnosno, da biste podigli dnevni limit na bankomatima Banke Intesa, neophodno je da izvršite više transakcija. Limit po transakciji imaju i AIK Banka (40.000 RSD), Erste Banka (50.000 RSD) i Raiffaisen Banka (60.000 RSD).\nTakođe, dnevni limiti na bankomatima se mogu razlikovati u odnosu na to koju karticu koristite- Visa, Dina ili Mastercard.\nDnevni limit na bankomatu za pravna lica\nNajveću količinu novca kao pravno lice možete podići na bankomatima Erste Banke, koja svojim korisnicima omogućava podizanje 200.000 RSD. Većina banaka pravnim licima omogućava podizanje gotovine na bankomatu od 150.000- 100.000 RSD.\nBez obzira da li ste fizičko ili pravno lice, banke vam nude opciju da podnesete zahtev kako biste povećali dnevni limit na bankomatu. Postoji opcija da to tražite i prilikom otvaranja računa, kako bi vam se na taj način limitirala kartica.\nDodatno, treba uzeti u obzir i koliko novca ima u bankomatu, jer vas i to može ograničiti u podizanju maksimalnog dnevnog limita.\nPrevious Post:Od sada i elektronski do uverenja lokalnih poreskih administracija\nNext Post:Vaš Paušal u knjizi četvrte industrijske revolucije


Belmužijada počinje u petak (VIDEO) - Sjajne Vesti\nAutor Konstantin M. 02.08.2016 Nema komentara\nSJAJNE VESTI & NIŠKE VESTI O BELMUŽIJADI 2016\nOvogodišnja tradicionalna privredno-turistička i kulturna manifestacija Belmužijada okupiće prema rečima narodnog poslanika Milije Miletića preko 100.000 posetilaca. Ona se svake godine održava na Sportskom centru „Pastirište“ od 5. do 7. avgusta. Novina ove godine je Sajam nameštaja koji će biti otvoren u petak.\nViše od 40 učesnika boriće se za najbojeg majstora Belmuža. Neobično je i to što će se za ovu titulu boriti i gosti iz Makedonije i Grčke.\n„Svi ste dobrodošli u Svrljig na našu 11 po redu Belmužijadu, na kojoj ove godine očekujemo rekordnu posećenost od preko 100. 000 ljudi. Dođite da probate naš belmuž pa da posle 9 meseci povećamo natalitet“ – rekao je na niškoj promociji Belmužijade narodni poslanik Milija Miletić.\nPored takmičenja u spremanju svrljiškog specijaliteta belmuža, kao i u spremanju ostalih tradicionalnih jela i kolača koji će posetioci moći i da probaju i kupe. Održaće se i pastirski višeboj u tradicionalnim sportskim disciplinama. Takođe i izbor za najlepšu pastiricu koji privlači veliku pažnju posetilaca sva 3 dana trajanja manifestacije.\nPROGRAM BELMUŽIJADE 2016\nU petak 5. avgusta, u 18 sati svečano će biti otvoren Sajam nameštaja koji se prvi put održava u sklopu Belmužijade. Zatim i Sabor gajdaša balkanskih zemalja. Nakon svečanog otvaranja, na stadionu FK Svrljig nastupiće Dragoslav Mihajlović Kanarinac, Jasna Kočijašević i grupa “Medeni mesec”.\n„Ove godine prvi put izabraćemo i nalepšeg pastira, morali smo i tu kategoriju da uvedemo na zahtev publike“ – kaže za Niške Vesti Jelena Trifunović, predsednica opštine Svrljig.\nOvogodišnju “Belmužijadu” koncertom će 7. avgusta u nedelju zatvoriti Željko Samardžić. Prošle godine „Belmužijadu“ je posetilo više od 60.000 ljudi.\ntop vesti, sjajne vesti, svrljig, belmuzijada, belmuz, svrljiski belmuz, niske vesti, belmuzijada 2016\nBelmužijada počinje u petak (VIDEO) postavio Konstantin M. 02.08.2016


Zukorlić ponovo traži molitveni prostor u Skupštini Srbije - Sputnjik Srbija\n03:44 19 Februar 2020\n16:59 09.03.2018 Preuzmite kraći link\nOn je podsetio da je pre nekoliko meseci o tome uputio formalni zahtev predsednici Skupštini Srbije Maji Gojković.\nZukorlić je kazao da je njegov zahtev u skladu sa ustavnim odredbama o slobodi vere i odredbama Zakona o crkvama i verskim zajednicama, navodeći da se radi o realnoj potrebi.\n„Mi muslimani pet puta dnevno obavljamo molitvu i u prilici smo da odlaskom u molitvene prostore izvan skupštine napuštamo radno mesto. Gubimo priliku da učestvujemo u radu i ne uspevamo da završimo obaveze koje smo preuzeli od onih koji su nas birali“, rekao je Zukorlić.\nOn je istakao da su muslimani i drugi pripadnici različitih konfesija imali svoje molitvene prostore u parlamentu u periodu od 1936. godine do 1945. godine.\nZukorlić je objasnio da je danas izgubio priliku da govori u parlamentu jer je kasnio zbog odlaska na obaveznu molitvu petkom, kao i zbog gužvi u saobraćaju.\nMuamer Zukorlić, molitva, Skupština, Srbija


Zvezda u Ligi šampiona: Podsetnik na ono što je izgubljeno, eho stvari kakve su nekada bile, poruka da istorija nije počela 1992. - New York Times\nZvezda u Ligi šampiona: Podsetnik na ono što je izgubljeno, eho stvari kakve su nekada bile, poruka da istorija nije počela 1992.\nDebi nekadašnjeg prvaka Evrope u najskupljem fudbalskom takmičenju zavredeo je pažnju i Njujork tajmsa\nRori Smit, Džejms Montagju\nPodsetnici su svuda, slike nekadašnjih heroja, snimci prohujale slave.\nSadašnja generacija igrača Crvene zvezde ne može im pobeći: ima ih u svlačionicama, u hodniku kojim izlaze na stadion koji svi u Srbiji zovu Marakana.\nOne su podsetnik, dokaz onoga što je Crvena zvezda nekada bila i šta je postigla. To su fotografije najvećih igrača kluba i njihovih najvećih pobeda: protiv Barselone, Real Madrida, Bajerna, svih aristokrata Evrope.\nNa nekima je i sama Marakana kada je mogla da primi više od 100.000 gledalaca, kada je buka bila toliko zaglušujuća da su u tunelu pre početka igre, kažu igrači, betonski zidovi podrhtavali. A jedna uspomena je važnija više od svih drugih: trofej koji je uveo ovaj klub u najekskluzivniju grupu - Kup šampiona.\n"To je velika stvar", rekao je nedavno Omnisportu Miloš Degenek, odbrambeni igrač Crvene zvezde i Australije. "Znate da ulazite u klub gde su igrali sjajni igrači, igrači koji su ostavili traga na evropski i svetski fudbal a ne samo srpski. Znate da ulazite u klub koji je bio evropski i svetski šampion".\nKada je pre nekoliko nedelja u Monte Karlu održan žreb za Ligu šampiona, Crvena zvezda nije privukla mnogo pažnje. Fokus je bio na drugim timovima: pokušaju Real Madrida da po četvrti put zaredom osvoji evropsku titulu i nastojanju Barselone da ih u tome spreči; na prvi nastup Kristijana Ronalda sa Juventusom i njegov povratak u Mančester; na Pari Sen-Žermenove susrete sa Liverpulom i Napolijem.\nZa mnoge - van Srbije - Crvena zvezda je bila poput ostalih timova u četvrom šeširu, nešto između nevažnog i nebitnog, tim koji može da se nada da će eventualno biti minorna smetnja bilo kom supertimu sa kojim završi u grupi (na kraju su to ispali PSŽ, Liverpul i Napoli). Niko nije razmišljao o njenim šansama da pobedi na takmičenju. Ako Zvezda prođe u 16, to će se smatrati čudom.\nTo je priroda moderne Lige šampiona: ona je postala ekskluzivno igralište šačice timova iz pet velikih evropskih liga. Žaliti zbog toga je samo jalova nostalgija. Žaliti činjenicu da se pobeda Crvene zvezde - u takmičenju 1991. - nikada neće ponoviti znači ignorisati ono što Ligu šampiona čini toliko uspešnom.\nUpravo je zbog tih nekoliko timova - tri iz Španije, po jednog iz Francuske i Italije, dva iz Nemačke i rotirajuće četiri ekipe iz Engleske - takmičenje u kasnijim fazama svake godine sve veći poduhvat. Popularnost Lige šampiona i njen sve veći značaj su pokazatelj da je to takmičenje u kome najbolji na svetu igraju jedni protiv drugih svakih nekoliko nedelja.\nA opet, prikladno je što je Crvena zvezda ove godine tu, čak i ako se ispostavi da je ta poseta bila uzaludna; ne samo da ispuni kvotu, samo kao prepreka koju treba prevazići, već i kao uspomena, podsetnik na ono što je izgubljeno.\nTrijumf Crvene zvezde pre 27 godina pripada drugom svetu. To je bila poslednja godina kada je Evropski kup bio turnir iz koga se ispadalo, gde su igrali samo šampioni domačih liga Evrope. Naredne sezone UEFA je prvi put uvela grupno takmičenje a do sezone 1992/93, takmičenje je preimenovano u Ligu šampiona.\nDo tada, izvanredni, talentovani tim koji je pomogao Crvenoj zvezdi da pokori kontinent se raspao. Tražeči utočište ali i sportsku satisfakciju, igrači su se preselili u Italiju, Španiju, Francusku kako bi pobegli od krvavog raspada Jugoslavije.\nCrvena zvezda nikada više nije osvojila trofej Lige šampiona iako se vratila da brani titulu 1992. a svoje mečeve na domaćem terenu je morala da igra u Bugarskoj i Mađarskoj. Tek je ove godine u mogućnosti da u Beogradu ugosti najbolje timove Evrope, timove koje je nekada smatrala sebi ravnima.\nPobeda Crvene zvezde predstavlja nešto drugo: Bio je to gotovo poslednji put da je tim iz istočne Evrope bio u stanju da se takmiči sa divovima Zapada. Od tada je jedino Dinamo Kijev koji je stigao do polufinala 1999. bio blizu da osvoji Ligu šampiona. U retrospektivi, 1991. nije bila samo kraj jednog kluba i jedne zemlje već i polovine kontinenta.\nTeško je na to gledati kao na gubitak, kada se zaori himna Lige šampiona a reflektori osvetle noćno nebo pre svakog meča. Samo takmičenje nije patilo u poslednje dve decenije.\nI dalje je vrhunac za igrače, menadžere, direktore i navijače, najsigurniji način da se upišete u istoriju bilo kao pojedinac ili kao tim. Postalo je i unosnije - nagrada se u poslednjih nekoliko godina udvostručila - i glamuroznije.\nKada raspravljamo da li je Lionel Mesi ili Kristijano Ronaldo najbolji igrač moderne ere, upravo se raspravlja o njihovim dostignućima tokom Lige šampiona. Ronaldo, Luka Modrić i Mohamed Salah su tri takmičara za ovogodišnju nagradu igraču godine. Mnogo toga govori činjenica da niko od njih nije osvojio Svetsko prvenstvo ovog leta. Jedino je Modrić igrao u finalu. Liga šampiona - gde su sva trojica finalisti - je ono što se računa.\nAli ipak postoji negde neki utisak da je nešto izgubljeno. Prvi put ove sezone Premijer liga, Bundesliga, La Liga i Serija A su dobili garancije za četiri mesta u grupnom takmičenju: polovinu ekipa čine četiri od 53 evropske zemlje.\nNačin na koji će se nagrada deliti je takođe promenjen kako bi se uzele u obzir i ranije utakmice (kako bi timovi koji su bili uspešniji osvojili više). Postepeno, podstaknuta stalnom pretnjom izdvajanja super lige, UEFA je poklekla pred zahtevima najbogatijih, najpoznatijih klubova: Zato će se sada igrati po dve utakmice svakog utorka i srede - više televizijskih prenosa znači više prostora za reklame.\nUEFA je ovog meseca najavila da će 2021. uvesti i treće evropsko takmičenje - odnosno da će ga ponovo uvesti s obzirom da je 1999. odustala od Kupa pobednika kupova. Mnogi u slabijim evropskim ligama veruju da će najverovatniji ishod ovog procesa biti da će timovi iz manjih liga imati sada još manje šansi a da će još više timova iz Lige šampiona i Lige Evrope moći da se takmiči.\nU tom kontekstu, mesto Crvene zvezde u Ligi šampiona je mnogo više od izvora ponosa za jedan klub; ono je eho stvari kakve su nekada bile, poruka da je postojalo vreme kada za igru na terenu status nije bila od tolike važnosti, kada su se takmičili timovi iz celog kontinenta. To je podsetnik da istorija nije počela 1992, da nisu samo titani Engleske, Španije i Italije imali monopol na veličinu, na slavne uspomene.\nMarko Đorđević, 30, je prošlog meseca bio u Salcburgu, Austrija, kada je potvrđeno da se Crvena zvezda vraća u Ligu šampiona. Planira da otputuje u Napulj na jedinu utakmicu u inostranstvu gde je Zvezdi dozvoljeno da povede navijače - kazna za ulazak na teren kada je proslavljen njen uspeh.\n"Ovo je velika stvar za nas. Moramo da pokažemo Evropi da smo se vratili, da smo se konačno vratili tamo gde pripadamo", rekao je Đorđević.\nOvo nije takmičenje na kome je Zvezda pobedila pre toliko godina. Promenilo se do neprepoznatljivosti, ulickano je i sređeno i toliko izmenjeno da klubovima poput njih tamo više nije mestp. To je razlog zašto je toliko važno što je Zvezda uspela, zašto je važno da se to ime čuje uz listu velikana, da nas podseti na slavnu prošlost.


Novi Pazar izgubio, Metaloplastika slavila u Pendiku | - Sandžak Danas Novi Pazar izgubio, Metaloplastika slavila u Pendiku – – Sandžak Danas\nHome Sport Novi Pazar izgubio, Metaloplastika slavila u Pendiku\nNovi Pazar izgubio, Metaloplastika slavila u Pendiku\napr 27, 2019, 07:12 am\nRukometaši Metaloplastike pobjedili su večeras u Novom Pazaru sa 29:24 (12:11), u poslednjem meču četvrtog kola plej-ofa Superlige.\nGoste su predvodili igrač utakmice golman Todor Jandrić sa 16 odbrana (jedan sedmerac) i najbolji strelac Vukašin Vorkapić sa 12 pogodaka, a istakli su se i Milan Milić sa sedam, Viktor Matičić sa četiri i Dejan Babić sa tri gola.\nKod domaćina su prednjačili desetostruki strelac Aleksa Maksić i čuvar mreze Janko Gemaljević sa 14 uspešnih intervencija (dva sedmerca), pratio ih je Zlatko Rakić sa četiri gola, dok su mrežu Šapčana po tri puta pogodili Savo Slavuljica i Stefan Šaponjić.\nPazarci su od sedmog minuta igrali bez Armina Kaltaka, kojem su sudije Goran Kovač i Srđan Milosavljević pokazali crveni karton jer je prilikom izvođenja sedmerca pogodio golmana Metaloplastike Jandrića u glavu.\nUtakmicu u dvorani Pendik pratilo je oko 300 gledalaca. U konkurenciji šest najboljih timova u Srbiji, Metaloplastika zauzima drugo mjesto na tabeli sa šest bodova, a Novi Pazar je šesti bez osvojenog boda. Pazar u narednom kolu, u utorak od 18.00 gostuje pančevačkom Dinamu, dok Metalopalstika dan kasnije u istom terminu dočekuje vodeću Vojvodinu iz Novog Sada.\nPrevious PostFatma Idrizović plasirala se u finale bez izgubljenog gema Next PostNovi Pazar- Više detalja u vezi pucnjave u centru grada, jedan od ispaljenih metaka završio na punoj terasi kafića


NJegove kritike dolaze upravo u trenutku kada su pregovarači dve zemlje otpočeli novu rundu trgovinskih pregovora, prenosi agencija AP.\nU seriji tvitova, Tramp je optužio Kinu da pokušava da odloži trgovinski sporazum do narednih predsedničkih izbora u SAD. Tramp je zapretio da će, ako pobedi na izborima u 2020. godini, postati još stroži u trgovinskoj politici prema Kini.\nŠiri indeks S&P 500 pao je za 0,4 odsto, industrijski Dau Džons za 99 poena ili 0,4 odsto na 27.128 poena, a tehnološki Nasdak za 0,5 procenata.\nI evropske berze su registrovale drastičan pad, pri čemu je nemački indeks DAKS pao za 2,0 odsto, a francuski KAK 40 za 1,7 procenata.\nLondonski FTSE 100 se držao nešto bolje, budući da je registrovao pad od samo 0,3 odsto, nakon što je vrednost britanske funte "skliznula" na najniži nivo u više od dve godine.\nU Aziji, japanski indeks Nikei je porastao za 0,43 odsto, a honkoški Hang Seng za 0,14 procenata, prenosi njujorška agencija "Blumberg".


17-07-2019 17:40 Srbija Stav\nSrpska desnica pozdravlja posetu francuskog predsednika Emanuela Makrona Srbiji jer Francuska predstavlja jednu od najmoćnijih i najuticajnijih evropskih i svetskih država.\nOdnosi naše zemlje i Francuske imaju dugu istoriju, još od ženidbe srpskog kralja Uroša Prvog sa anžujskom princezom Jelenom u 13.veku. Ove godine obeležavamo 180 godina postojanja modernih diplomatskih veza jer je knez Miloš 1839. godine primio prvog francuskog konzula Andre Dikloa u tadašnjoj srpskoj prestonici Kragujevcu.\nTokom istorije odnosi Srbije i Francuske bili su uglavnom dobri i saveznički a samo je u kraćim periodima dolazilo do narušavanja odnosa. Srpska desnica podseća da su se generacije srpskih đaka i studenata školovale na najboljim francuskim akademijama i fakultetima da bi stečeno znanje kasnije primenili u rodnoj zemlji. Veliko prijateljstvo dva naroda iskovano je naročito u 1.svetskom ratu kada su naši vojnici zajednički ginuli za isti cilj protiv zajedničkog neprijatelja.\nSrbi su u Francuskoj imali velikog saveznika i prijatelja u godinama tokom Velikog rata i nakon njega i za Srbiju bi obnova strateškog partnerstva sa ovom moćnom državom značila puno u svakom smislu. Tragična NATO argesija na Srbiju 1999.godine označila je i narušavanje francusko-srpskih odnosa ali i tada je u Francuskoj bilo dosta uticajnih ljudi koji su se borili za istinu o srpskom narodu. Važno je da se podsetimo na majora Pjer Anri Binela koji je srpskim vlastima javljao mete napada NATO i time spasao ogroman broj života.\nOvaj Francuz je napisao i knjigu o zabludama Zapada oko pitanja Kosova i Metohije. Tu je i francuski komandant specijalaca Žak Ogar koji se otvoreno suprotstavljao albanskim teroristima i NATO snagama iz drugih država koje su ih pomagale u progonu Srba i uništavanju srpske imovine. Ovi francuski oficiri nisu usamljeni jer postoji veliki broj javnih i uglednih ličnosti u Francuskoj koji nisu zaboravili na Srbiju u njenim najtežim danima. Srpska desnica smatra da je dolazak predsednika Makrona u Beograd jasan pokazatelj da se u odnosu prema Srbiji stvari menjaju na bolje u svetu.\nSa francuskim predsednikom u Srbiju dolazi i velikaprivredna delegacija sa ciljem da uspostavi što bolje odnose sa srpskim privrednimsubjektima. Velike francuske investicije doprineće bržem ekonomskom razvoju zemlje, otvaranju novih radnih mesta i ukupnom jačanju srpskih pozicija u regionu. Posebno nas raduje činjenica da predsednik Francuske dolazi samo u Beograd i time ga označava kao centar regiona. Bliska saradnja u oblasti odbrane, bezbednosti, trgovine i izgradnje savremene infrastrukture podići će Srbiju ekonomski, politički i vojno na viši nivo od ostalih država u susedstvu.\nProblem Kosova i Metohije naša zemlja će lakše rešavati uz snažnog evropskog saveznika a Francuska je već udarila politički šamar separatističkim albanskim liderima iz Prištine zbog uvođenja fantomskih taksi na robu iz centralne Srbije i označila iz kao krivce za zastoj u pregovaračkom procesu. Srpska desnica podržava strpljivu politiku naše zemlje koja već polako daje rezultate. Svako u Srbiji treba da bude ponosan na želju francuskog predsednika da obiđe grob legendarne srpske ratnice Milunke Savić koja je odlikovana i najvišim francuskim vojnim ordenima u 1.svetskom ratu jer se time iskazuje najveće poštovanje prema našoj slavnoj istoriji.\nDvodnevna poseta predsednika Makrona i francuske privredne delegacije Srbiji doprinose porastu ugleda Srbije u Evropi a porast našeg ugleda i snaženje srpskih pozicija mogu škoditi samo srpskim neprijateljima. Kao nacionalno odgovorna i državotvorna organizacija Srpska desnica pozdravlja savezništvo sa prijateljima iz prošlih svetskih ratova. Nadamo se da će najavljeno srpsko-francusko partnerstvo biti dugoročno i u cilju ispunjenja srpskih nacionalnih interesa u budućnosti.


Mercedes SLC i zvanično potvrđen\n6 Okt 2011 - 18:18 Top secret Link\nNovim modelom SLC Mercedes kreće u lov na Porsche 911 i Jaguar C-X16. To je otprilike kratak zaključak koji se može izvući iz informacija koje je sa novinarima Auto Expressa podelio AMG-ov čelnik Christoph Jung.\nNaslednik Ferrarija Enzo ipak sa V12 motorom\n6 Okt 2011 - 17:07 Top secret Link\nFiat je u aprilu prošle godine objavio svoj petogodišnji plan, a u njemu je posebno mesto bilo rezervisano za Ferrari i njegove nove modele.\nNovi Mercedes A klase i kao Cabrio\n6 Okt 2011 - 15:00 Top secret Link\nMercedes je novu A klasu najavio koncept vozilom predstavljenim u aprilu ove godine na Salonu automobila u Šangaju, dok se start prodaje serijskog modela očekuje u prvoj polovini 2012. godine.\n6 Okt 2011 - 09:35 Top secret Link\nKineski Geely će krajem ove godine predstaviti još jedan manji automobil, i to Englon SX5 koji se bazira na modelu Geely Englon SC5-RV.\nNovi Range Rover krajem 2012.\n6 Okt 2011 - 01:54 Top secret Link\nKako piše britanski Autocar, potpuno nova, četvrta generacija Range Rovera će se pojaviti na jesen 2012. godine i po informacijama insajdera, to će biti najradikalnije i tehnički najnaprednije vozilo u istoriji kompanije.\nUhvaćen novi Porsche Boxster S\n5 Okt 2011 - 20:02 Top secret Link\nNova generacija Porscheovih modela Boxster i Cayman se očekuje tokom 2012. godine, i to prvo sa pojačanim šestocilindričnim motorima (od 2.9L i 3.4L), a kasnije i sa novim četvorocilindričnim agregatom.\nMercedes G63 AMG sa V8 bi-turbo motorom\n5 Okt 2011 - 18:05 Top secret Link\nLegendarni Geländewagen se ne predaje. Iako već niz godina odlazi sa scene, Mercedesova G klasa biće među nama još neko vreme. Nemački proizvođač je krajem proleća predstavio dve posebne serije ovog terenca, a sada u pripremi ima i njegovu G63 AMG verziju sa V8 bi-turbo motorom.\n5 Okt 2011 - 12:30 Top secret Link\nMada je ranije bilo i nekih informacija da Honda ne planira naslednika Civica Type R, na poslednjem Salonu automobila u Frankfurtu je potvrđeno da će u ponudi ipak biti i ova sportska verzija.\nHulme F1 krajem 2012. godine\n5 Okt 2011 - 08:56 Top secret Link\nNovozelandski Hulme je objavio crtež koji najavljuje izmenjeni izgled njihovog dugo najavljivanog sportskog automobila Hulme F1.\nMercedes SLS AMG Black Series sa 650KS\n4 Okt 2011 - 22:04 Top secret Link\nU AMG-u rade na još brutalnijoj verziji sportskog kupea SLS AMG. O tome je bilo reči prošlog meseca, kada su mnogi pokušavali da pretpostave sa koliko KS će raspolagati njegov motor.\n4 Okt 2011 - 16:07 Top secret Link\nPo pisanju sajta Indianautosblog.com, Škoda će svoj novi sedan (razvijen pod kodnom oznakom VW SK251) u Indiji prodavati pod imenom Rapid, a ova slika je nastala tokom zatvorene prezentacije.\nBentley Continental GT2 sa 650KS\n4 Okt 2011 - 12:01 Top secret Link\nIz Bentley-a je stigla informacija da će tokom sledeće godine predstaviti najsnažniju verziju Continentala, nazvanog Continental GT2.\nChery Riich G2 hatchback\n4 Okt 2011 - 08:37 Top secret Link\nChery-ev podbrend Riich će svoj novi model G2 hatchback predstaviti krajem novembra ove godine na Guangzhou Auto Show-u, a ne u aprilu sledeće godine u Pekingu, kako je to ranije najavljivano.\nHyundai Eon: još novih slika\n4 Okt 2011 - 00:30 Top secret Link\nPribližava se zvanična premijera novog Hyundaijevog malog modela Eon za Indiju (razvijen pod kodnom oznakom HA). Hyundai Motors India će premijeru Eona održati još tokom ovog meseca, dok će prodaja u Indiji startovati nedugo posle premijere.\nKijin elektroauto krajem godine\n3 Okt 2011 - 13:44 Top secret Link\nHyundai i Kia i dalje krupnim koracima grabe napred. Nakon one vesti da prvi na svetu pripremaju desetostepeni automatski menjač, Hyundai Motor grupa do kraja ove godine planira da na tržište lansira i novi električni automobil.\n«Prethodni 1 2 3 ... 717 718 719 720 721 722 723 724 725 726 727 ... 850 851 852 Sledeći»


Do kraja godine voda u 100 domaćinstava | Palelive.com\nPočetna Regija Sokolac Do kraja godine voda u 100 domaćinstava\nSOKOLAC – Na proljeće će početi završni radovi na izgradnji vodovoda za područje Sokoca, za šta je obezbijeđeno oko 200.000 KM iz budžetske rezerve Savjeta ministara, pa će do kraja građevinske sezone vodu dobiti skoro 100 domaćinstava u ovoj opštini, rečeno je nakon sastanka ministra spoljne trgovine i ekonomskih odnosa BiH Mirka Šarovića sa predstavnicima Međunarodnog fonda za poljoprivredni razvoj /IFAD/ i lokalne uprave.\nŠarović je nakon današnjeg sastanka na Sokocu rekao novinarima da je u ovaj projekat vodosnabdijevanja velikog bezvodnog područja između opština Rogatica i Sokolac u protekle tri godine uloženo gotovo 3.000.000 KM.\n„Preostalo je, prema mojoj procjeni, vrlo malo radova, i vjerujem da ih možemo sustići u ovoj godini. To je u novčanom iznosu od 700.000 do 800.000 KM“, naveo je Šarović.\nOn je dodao da je početna vrijednost projekta bila 4,5 miliona KM, ali da će do završetka radova njegova vrijednost biti i veća.\nŠarović je istakao da će realizacijom tog projekta u ovoj godini konačno vodu za piće dobiti ukupno 800 domaćinstava na velikom bezvodnom području između Rogatice i Sokoca.\nOn je rekao da su u ovom projektu, osim opština Rogatica i Sokolac, učestvuju i entitetska ministarstva, međunarodne organizacije, Savjet ministara, Ministarstvo za ljudska prava i izbjeglice BiH i Ministarstvo za izbjegla i raseljena lica Federacije BiH.\nNačelnik Sokoca Milovan Bjelica zahvalio je velikim donatorima u ovom projketu, Savjetu ministara i IFAD-u u BiH, jer opštine Rogatica i Sokolac same ne bi mogle ništa uraditi.\nOn je rekao da se opština Sokolac udružila sa susjednom Rogaticom u rješavanju bitnog pitanja vodosnabdijevanja rubnih sela, i zahvaljujući toj ideji je za ovaj projekat više donatora obezbijedilo oko 70 odsto sredstava.\n„Opština Sokolac je iz ušteda koje je imala po projektu `Snabdijevanja vodom i kanalizacija` izdvojila 700.000 KM, ali nije bilo dovoljno da riješi snabdijevanje bezvodnih rubnih sela ove dvije opštine“, naveo je Bjelica.\nOn je istakao da su obezbijeđena sredstva za dio vodovoda na području opštine Sokolac i da će radovi početi čim vremenski uslovi dozvole.\n„Raspisaćemo javni poziv za dio radova na području opštine Sokolac koji se odnose na dio Ozerkovića i Kazmeriće, a drugi krak će voditi prema selu Vrbarje, gdje će biti izgrađen bazen od 50 metara kubnih, a potom i prema hramu na Obrtićima, zašto su obezbijeđena sredstva, cijevi, njihovo postavljanje i kopanje kanala“, naveo je Bjelica i izrazio nadu da će do kraja građevinske sezone ove godine projekat biti završen u potpunosti.\nDirektor jedinice za koordinaciju projekata IFAD-a u FBiH Halil Omanović naglasio je da Međunarodni fond za razvoj poljoprivrede znatno pomaže razvojne projekte u BiH, posebno u ruralnim područjima kada je riječ o unapređenju infrastrukture.\n„Iz ovog dijela u ovoj godini planirano je da bude obezbijeđen dio sredstava iz IFAD-a radi realizacije ovog projekta do Banj Stijene, s tim da nastojimo da uključimo i Tursku razvojnu agenciju da bi projekat bio završen“, rekao je Omanović.\nOn je dodao da će u narednom periodu biti dogovorano prikupljanje sredstva od krajnjih korisnika, gdje bi oni učestvovali u realizaciji projekta u finalnom dijelu, kod priključaka vode za domaćinstva.\nPrethodni članakOpština obezbijedila besplatan prevoz na dvije relacije\nNaredni članakU pripremi nova strategija razvoja opštine


Kondukter voza u 7.12 koji ide do stanice Niši Akaši u prefekturi Hjogo greškom je mislio je da treba da napusti stanicu u 7.11. i zatvorio je vrata u to vreme.\nUbrzo je shvatio svoju grešku, međutim, nakon što je pogledao po platformi i uverio se da je prazna, odlučio je da napusti stanicu ranije umesto da ponovo otvori vrata i ode kasnije od očekivanog vremena. Ipak, na stanici je bilo putnika koji su se nadali da će u poslednji trenutak uhvatiti voz. Jedan od njih je izvestio o incidentu, a žalba je završila u sedištu kompanije koja je izdala zvanično izvinjenje.\n"Izvinite, molim vas": Železnica OVE ZEMLJE se izvinjavala putnicima jer je voz poranio 20 SEKUNDI\nKada su ljudi bitni: U Japanu voz vozi samo zbog jedne putnice\n"Našim mušterijama je naneta velika neprijatnost i to je stvarno neoprostivo. Detaljno ćemo proceniti naše ponašanje i težiti da sprečimo takve incidente od daljeg pojavljivanja", navodi se u saopštenju koje prenosi "Dejli mejl".\nSledeći voz od Notogave do Niši Akašija bio je u 7.19 i stigao je svega šest minuta nakon prethodnika.\nŽeleznički saobraćaj u Makedoniji u prekidu zbog štrajka


! /Šarović: Podržavam smjenu i Podžića i Zorana Tegeltije i svih deset ministara / Radio Sarajevo\nFoto: A. K. /Radiosarajevo.ba/Mirko Šarović\nFoto: A. K. /Radiosarajevo.ba/Konferencija u Sarajevu, Mirko Šarović\nFoto: A. K. /Radiosarajevo.ba/Mirko Šarović, predsjednik SDS-a\nFoto: A. K. /Radiosarajevo.ba/Branislav Borenović na konferenciji za novinare\n! / Šarović: Podržavam smjenu i Podžića i Zorana Tegeltije i svih deset ministara\n26. 10. 2021. u 13:03:00 Radiosarajevo.ba\nO izjavi predsjedavajućeg Predstavničkog doma BiH Denisa Zvizdića koji je rekao da će visoki predstavnik u BiH Christian Schmidt imati priliku 28. oktobra, da se obrati parlamentarcima, Šarović je istakao kako on i njegova partija nemaju poziv po tom pitanju, te da ne zna ni koji su zaključci kolegija, piše N1.\nDodao je i da smatra da je član Predsjedništva BiH Milorad Dodik nepotrebno glasao i da je time prekršio zaključke NSRS.\nDodao je da postoje izuzeci kada zaključci dozvoljavaju da se i de na sjednice institucija BiH, odnosno kada se radi o posebnom interesu, ili kada bi šteta neglasanjem bila veća od glasanja.\nTagovi: Mirko Šarović Branislav Borenović NSRS\n... / Radmanović protiv Schmidta: 'Ako se on obrati u Parlamentu...'


Bankarstvo i finansije - milosevic-law.rs\nAdvokatska kancelarija Milošević pruža usluge najvišeg nivoa kroz svoj tim advokata koji obavljaju transakcije sa inovativnošću i entuzijazmom, zastupajući klijente koji su lideri na svojim tržištima.\nNašim klijentima je potrebno da razumemo njihovo poslovanje i industriju kako bi im naš tim uspešno pomogao u reagovanju na brze zahteve tržišta. Postavljajući industriju u srž naše strategije, bolje razumemo komercijalne aspekte koji utiču na poslovanje naših klijenata, omogućavajući nam da uspešno i na vreme pripremimo adekvatna komercijalna rešenja.\nNaš tim za bankarstvo i finansije prepoznat je kao izuzetno pragmatičan i kao neko ko razume potrebe domaćih klijenata. Imamo dugogodišnje iskustvo u upravljanju velikim i složenim transakcijama i projektima, što nam je omogućilo da realizujemo brojna praktična i komercijalna rešenja, bez obzira na region u kome posluju naši klijenti.\nKako finansijske transakcije postaju sve kompleksnije, tako se razvija i naša praksa. Svojim klijentima isporučujemo integrisana rešenja oslanjajući se na specijalističku pravnu ekspertizu u okviru svih naših praksi.\nKorporativno kreditiranje i kreditna tržišta\nTransakcije u kreditnim portfolijima


VOICE: Naprednjaci prijateljima obezbedili astronomske zarade i oštetili lokalni budžet\nZahvaljujući Odluci o smanjenju doprinosa za uređivanje građevinskog zemljišta, koju su doneli odbornici Srpske napredne stranke u Inđiji, investitori uplaćuju 80 odsto manje novca u opštinski budžet, pokazuje istraživanje Vojvođanskog istraživačko – analitičkog centra Vojvodine (VOICE).\nS druge strane, cena kvadrata stana u prodaji zbog ove odluke nije promenjena, kako su nakon donošenja odluke najavljivali predstavnici vlasti.\nKorist od donošenja Odluke imaju isključivo budući investitori, a kao primer novinari VOICE navode investitora Vladimira Bandulaju, rođaka Nikole Bandulaje, člana kabineta aktuelnog predsednika opštine Inđija Vladimira Gaka. Primenom Odluke koju su doneli odbornici SO Inđija kompanija “Atos Nika doo” u vlasništvu Bandulaje uštedela je blizu 300.000 evra.\n”Da nije doneta Odluka o smanjenju doprinosa za 80 odsto, u budžet opštine bi (bez umanjenja zbog plaćanja u celosti od 30 odsto), umesto 9.752.351 dinar bilo uplaćeno 41.937.352 dinara”, navodi se u analizi.\nBivši predsednik opštine Petar Filipović kazao je da je ovaj potez inđijskih vlasti otvorio vrata za ”legalnu pljačku” budžeta opštine.\nVOICE, takođe, tvrdi da do promene cene kvadrata u Inđiji nije došlo, kao i da je samo dve nedelje nakon održane sednice SO Inđija, na kojoj je doneta Odluka o smanjenju doprinosa za uređivanje građevinskog zemljišta, kompanija Vladimira Bandulaje podnela zahtev za izdavanje građevinske dozvole.\nJužne vesti dobile spor protiv Ministarstva informisanjaInspektori traže veće plate


Nemoguće je da se postojeći svetski sistem održi, rekao je turski predsednik Redžep Tajip Erdoan.\nGovoreći na 12. konferenciji ambasadora u predsedničkoj palati, Erdoan je rekao da su ambasadori, pored uobičajenih dužnosti ove godine, morali da se izbore i sa novom epidemijom koronavirusa (Covid-19), najvećom zdravstvenom krizom ovog veka.\nU ovom procesu se videlo koliko je zdravstvena infrastruktura finansijski jakih zemalja slaba, rekao je predsednik Republike, ističući da je Turska iz ovog testa izašla kao uspešna.\nNemoguće je da se dalje održi sadašnji svetski sistem koji štiti moćnike umesto pravednika, šačicu manjine umesto većine, bogate umesto siromašnih, rekao je on.\n„Multicenterizam i regionalizacija postaju sve važniji u međunarodnim odnosima“, rekao je Erdogan, ističući da se „nalazimo na razmeđi gde se preraspodeljuju lanci snabdevanja, redefinišu se proizvodni i logistički centri, formiraju nova regionalna savezništva, politička i ekonomska arena se preoblikuje”.\n„Odlučni smo u tome da ne dozvolimo da naša zemlja i naša nacija žive u kajanju. Svim snagama radimo na tome da našu zemlju učinimo jednom od osnivačkih snaga nove ere“.\n„Ako su danas nade za političko rešenje u Libiji oživele, Turska je tome dala svoj važan doprinos svojom pravovremenom intervencijom“, rekao je on. „Nismo mogli pristati na zanemarivanje naše zemlje, koja snosi teret razvoja u istočnom Mediteranu kada su u pitanju prirodni resursi. Mislim da ćemo uskoro čuti dobre vesti iz istraživačkih aktivnosti na Istočnom Mediteranu”.\nTurski predsednik izrazio je nadu da će strateško slepilo Evropske unije, kojim tera Tursku od sebe, uskoro nestati.\n„Islamofobija se promoviše i podržava na nivou šefova država“, rekao je Erdogan, dodajući da je „borba protiv islamofobije nešto što zahteva i našu veru i odgovornost prema našim građanima u inostranstvu“. / ibna


(Auto)cenzuri ni zakon ne pomaže - Evropska opservatorija za novinarstvo - EJO\nMedijski monitoring, sproveden u organizaciji Fondacije Konrad Adenauer, ukazuje na pad profesionalnosti u srpskim medijima, a analitičari su uvereni da novi medijski zakoni neće mnogo pomoći da se to popravi.\nZoran Gavrilović iz Biroa za društvena istraživanja (BIRODI) smatra da u Srbiji nije dovršena medijska tranzicija, kao i medijska strategija koja, kako je rekao, stoji „ni na nebu ni na zemlji“, te da su novi medijski zakoni doneti na brzinu.\nU procesu biltenizacije medija, koja je, kaže, na delu, izvor informacije često se svodi samo na jednu stranu ili su druga i treća strana često u funkciju prve, istakao je Gavrilović i dodao da je posle smene bivše političke stranke na vlasti, došlo i do „smene“ analitičara koji se pojavljuju u medijima.\nOn je apelovao na medije „da ukinu rubriku ‘prelistavanje'“, u kojoj je gost, po njegovom mišljenju, sračunato izabran da na „svoj način tumači članke iz novina i na taj način dodatno ugrožava slobodu medija“.\nOnlajn anketa novinara pokazala je da su oni najnezadovoljniji svojim materijalnim statusom, podrškom sindikata i mogućnošću napredovanja na poslu, dok su kao najznačajniji razlog zašto se bave tom profesijom naveli „zadovoljstvo slobodom koju imaju“.\nOn je dodao i da novi medijski zakoni neće promeniti sliku i stanje u srpskim medijima, jer su problemi mnogo dublji i veći, istakavši da medije ne bi trebalo privatizovati, jer to nije lek za njih, već je neophodno sprovesti „model spajanja medija sa građanima i uspostaviti tu vezu koja je pokidana“.\nNovinarka lista „Vreme“ Tamara Skrozza smatra da je apsurdno da se novi medijski zakoni donose u trenutku nestanka profesionalne etike, kao i političkih i ekonomskih pritisaka, koji, kako je rekla, „dobijaju sve maligniji oblik“ i zbog toga ne treba očekivati da će ti zakoni moći nešto da promene na bolje.\n„Ako su prokazani i kažnjeni mediji koji su objavili neke od problematičnih ugovora koje je Vlada potpisala, pitanje je šta će biti sa ostalim medijima, ako se usude da objave neke slične informacije“, zapitala je Skrozza.\nTags:Aleksandra Popović, autocenzura, Biro za društvena istraživanja, BIRODI, cenzura, Fondacija Konrad Adenauer, medijski monitoring, novinari, novinarstvo, Tamara Skrozza, urednici, Zoran Gavrilović\n» Etika i kvalitet, Medijska politika » (Auto)cenzuri ni zakon ne pomaže


RTCG - Radio Televizija Crne Gore - Nacionalni javni servis :: Ekonomija :: Odluka o reorganizaciji MA do 13. jula\n05. 07. 2021. 08:28 >> 08:29 0\nPlan reorganizacije Montenegro Airlinesa (MA) još nije podnešen, a da li će to biti urađeno odlučiće se u roku, odnosno do 13. jula, saopšteno je u stečajnoj upravi.\nOni su demantovali navode pojedinih medija da je usvojen plan reorganizacije, dodajući da je Privredni sud 28. juna uvažio molbu stečajnog upravnika Saše Zejaka i za 15 dana produžio rok za podnošenje plana.\nGlavna prepreka reorganizaciji avio-kompanije su 169,7 miliona EUR prijavljenih potraživanja, od čega je samo država prijavila 93,3 miliona.\n"Stručne službe MA u stečaju rade stalne analize pojedinih djelova plana reorganizacije, kako bismo odlučili da li da ga podnesemo. O njemu bi odlučivali povjerioci, budući da plan reorganizacije zahtijeva rezervisanje novčanih sredstava kako za priznata, tako i za osporena potraživanja. Dakle: plan reorganizacije nije podnešen, već rok za njegovo podnošenje ističe 13. jula", kazala je Pobjedi saradnica stečajnog upravnika Nela Marković.\nU kompaniji se, kako navodi, trenutno sprovodi interna reorganizacija profitabilnih sektora, što, sem uvećanja stečajne mase, utiče i na ukupnu tržišnu vrijednost MA, dok se postepeno angažuju bivši zaposleni. U dijelu sektora za održavanje aviona, Zejak je prošao obuku za accountable menadžera, što je posljednja faza u odobravanju licence za part 145 .\n"Accountable menadžer dužan je da obezbijedi da se održavanje aviona obavlja u skladu za standardima koje zahtijeva Agencija za civilno vazduhoplovstvo. Odgovoran je za uspostavljanje i promovisanje politike kvaliteta i sigurnosti, a ima i korporativno ovlašćenje da obezbijedi da cjelokupno održavanje bude finansirano i obavljeno u skladu sa standardima", objasnila je Marković.\nUpućeni su zahtjevi za obnavljanje poslovne saradnje sa Jat tehnikom iz Beograda i aerodromima u Beogradu i Tivtu.\n"Ta saradnja je narušena naslijeđenim dugovanjima koje je bivši menadžment ostavio prema ovim kompanijama. Zbog toga je upravnik u pozivnom pismu predložio da avansira usluge ovih kompanija kao najsigurniji način poslovanja i način vraćanja povjerenja u MA", navela je Marković.\nU završnoj fazi su komisijski poslovi utvrđivanja stanja aviona u vlasništvu MA, dok su završeni popisi poslovne dokumentacije, rezervnih djelova i osnovnih sredstava. Nakon predaje pojedinačnih izvještaja, centralna popisna komisija sačiniće konačni izvještaj o imovini kompanije, koja treba biti procijenjena u narednoj fazi postupka.\n"U dijelu nematerijalne imovine utvrđuje se da li je ona neovlašćeno korišćena ili preuzimana u periodu prije otvaranja stečaja. Smatramo da sve ove aktivnosti idu na korist povjerilaca i države Crne Gore, a samim tim pruža se i podrška novoosnovanoj državnoj avio-kompaniji u svim djelatnostima u kojima ona ima potrebu", navela je Marković.\nMarković je kazala da MA u stečaju sam finansira tekuće obaveze.\n"Zarade za više od 20 angažovanih i zaposlenih lica izmirene su za maj i jun, što dovoljno govori o održivosti uspostavljenog sistema u stečajnom postupku", rekla je Marković.


Bez promena, referentna stopa zadržana na 1,25% | Kamatica\nPočetna > vest > Bez promena, referentna stopa zadržana na 1,25%\nBez promena, referentna stopa zadržana na 1,25%\nTekst objavljen: 12.11.2020 12:55\nIzvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 1,25 odsto\nPravovremena i adekvatna podrška Narodne banke Srbije i Vlade našoj privredi u velikoj meri je zaslužna za manji pad ekonomske aktivnosti u drugom tromesečju od inicijalno očekivanog, kao i za bolje rezultate tokom trećeg tromesečja. Imajući to u vidu, Narodna banka Srbije je korigovala naviše projekciju rasta bruto domaćeg proizvoda za ovu godinu, sa –1,5% na –1%, što će biti jedan od najboljih rezultata u Evropi. Povoljnim kretanjima i u uslovima pandemije posebno doprinosi oporavak investicija, koji je bio brži od očekivanog. Tome je u velikoj meri doprinelo očuvanje proizvodnih kapaciteta i radnih mesta, ubrzanje realizacije infrastrukturnih projekata, kao i obezbeđeni povoljniji uslovi finansiranja. Oporavak od krize, vođen rastom domaće i eksterne tražnje naredne godine bi trebalo da bude više nego potpun, uz stopu rasta bruto domaćeg proizvoda od oko 6%.\nIzvršni odbor naglašava da je inflacija u Srbiji ostala na niskom i stabilnom nivou i tokom pandemije, kao što je to bila i u proteklih sedam godina. Važan faktor te stabilnosti bila je i ostala obezbeđena relativna stabilnost deviznog kursa, kao i usidrenost inflacionih očekivanja finansijskog sektora i privrede koja istovremeno potvrđuje kredibilitet monetarne politike. Ukupna inflacija u septembru je iznosila 1,8% na međugodišnjem nivou, a na sličnom nivou je i bazna inflacija (1,7%). Prema projekciji Narodne banke Srbije, inflacija će se i u narednom periodu kretati u donjoj polovini ciljanog raspona, bliže donjoj granici cilja, a sa očekivanim daljim oporavkom tražnje, tokom 2022. godine počeće postepeno da se približava centralnoj vrednosti cilja od 3%. Ovakva kretanja ukazuju da u narednom periodu postoji prostor za dodatne mere monetarne relaksacije.\nIako je oporavak globalne ekonomske aktivnosti od maja brži nego što se očekivalo, zabrinjava ubrzano širenje virusa od oktobra, pre svega u Evropi. Oporavak našeg najvažnijeg trgovinskog i finansijskog partnera - zone evra, biće podržan dodatnim stimulativnim merama Evropske centralne banke koje su najavljene za decembar, kao i fiskalnim podsticajima velikog broja zemalja.\nKretanja na međunarodnom robnom i finansijskom tržištu i dalje nalažu oprezno vođenje monetarne politike, na šta se, pored neizvesnosti oko toka pandemije, odražavaju i geopolitičke tenzije u svetu. Međutim, Izvršni odbor ističe povećanu otpornost naše ekonomije na šokove iz međunarodnog okruženja, kao rezultat odgovornog vođenja ekonomske politike u prethodnim godinama i adekvatnog odgovora na aktuelnu globalnu krizu.\nNarodna banka Srbije je donela odluku da u ambijentu ponovo pooštrene zdravstvene situacije, deluje ekonomski proaktivno i preventivno obezbeđujući mogućnost korišćenja dodatne jeftine dinarske likvidnosti.\nBanke će imati na raspolaganju dve linije za obezbeđenje dinarske likvidnosti – putem dodatnih svop aukcija kupovine deviza i aukcija repo kupovine hartija od vrednosti. Na ovaj način, u ambijentu bržeg od očekivanog oporavka domaće ekonomije, Narodna banka Srbije nastoji da nivo dostupne i jeftine likvidnosti u bankarskom, a preko njega i u privrednom sektoru - održi dovoljno visokim, kako bi se obezbedio nastavak podsticajnog delovanja.\nU bankarskom sektoru su i dalje prisutni značajni viškovi dinarske likvidnosti, a obezbeđenje dodatnih sredstava treba da učini uslove finansiranja još povoljnijim kroz održavanje kamatnih stopa na niskim nivoima i da podstakne rast kreditne aktivnosti banaka. Organizovanjem svop i repo aukcija na redovnoj nedeljnoj osnovi (ponedeljkom – svopovi i četvrtkom – repo aukcije), bankama se pruža mogućnost da pribave potrebnu dinarsku likvidnost na rok od tri meseca po povoljnim uslovima, koristeći devize ili dinarske hartije od vrednosti kao kolateral. Prve aukcije biće organizovane 16. novembra (svopovi) i 19. novembra (repo aukcije).\nIzvršni odbor će nastaviti pažljivo da prati kretanje i uticaj ključnih faktora iz domaćeg i međunarodnog okruženja na inflaciju, finansijsku stabilnost i brzinu ekonomskog oporavka. U koordinaciji s Vladom, Izvršni odbor je spreman da reaguje ukoliko se negativni efekti pandemije na kretanja u domaćem i međunarodnom okruženju pojačaju.\nNa današnjoj sednici, Izvršni odbor je usvojio novembarski Izveštaj o inflaciji, koji će biti objavljen 18. novembra. Pored nove projekcije inflacije i bruto domaćeg proizvoda, Izveštaj o inflaciji sadrži detaljno obrazložene odluke monetarne politike i makroekonomska kretanja koja ih opredeljuju, saopšteno je iz NBS.\nreferenta kamatna stopa Narodna banka Srbije kamatna stopa ekonomija


Erkić: U avgustu evidentirana 22 ilegalna migranta, 16 iz Avganistana – Zvornik Danas\nNaslovna/VIJESTI/Crna hronika/Erkić: U avgustu evidentirana 22 ilegalna migranta, 16 iz Avganistana\nIgor Golubović Send an email 16. septembra 2021\n475 1 minut čitanja\nNa području u nadležnosti Policijske uprave Zvornik u avgustu su evidentirana 22 ilegalna migranata, što je za osam manje nego u istom mjesecu prošle godine, rekao je danas načelnik Sektora policije Dražan Erkić.\nErkić je na konferenciji za novinare rekao da su svi pronađeni migranti muškarci prosječne starosti između 20 i 30 godina, a najviše ih je iz Avganistana, njih 16, dok su ostali iz zemalja Bliskog istoka.\nOn je naveo da u avgustu nije bilo krivičnih djela i prekršaja koje su počinili ilegalni migranti, niti krivičnih djela u kojima su žrtve bile ova lica.\nKada je riječ o oblasti saobraćaja, Erkić je naveo da je u avgustu na području u nadležnosti Policijske uprave Zvornik evidentirano 48 saobraćajnih nezgoda, za sedam manje u odnosu na isti mjesec lani.\nErkić je istakao da je od ukupnog broja saobraćajnih nezgoda, 15 bilo sa povrijeđenim licima, od kojih su dvije bile sa poginulim, četiri sa teško i devet sa lakše povrijeđenima.\n„Neprilagođena brzina vožnje uslovima i stanju na putu dominantan je uzrok saobraćajnih nezgoda“, napomenuo je Erkić.\nOn je istakao da je na putevima koje kontroliše Policijska uprava Zvornik u avgustu kontrolisano 2.049 vozača i vozila i izdato 1.565 prekršajna naloga.\nPrema njegovim riječima, u avgustu je iz saobraćaja isključeno 27 vozila i 220 vozača, od kojih su 183 vozača isključena zbog vožnje pod dejstvom alkohola, pet vozača zbog odbijanja testiranja na prisustvo alkohola u krvi, a 16 vozača zbog odbijanja testiranja na prisustvo narkotika.\nNačelnik Sektora kriminalističke policije u Policijskoj upravi Zvornik Mladen Savić rekao je da je u avgustu evidentirano ukupno 60 krivičnih djela, za 15,4 odsto više nego u istom mjesecu prošle godine.\n„Od evidentiranih krivičnih djela, 57 je bilo iz oblasti opšteg kriminaliteta, jedno iz oblasti zloupotrebe droge i dva iz oblasti privrednog kriminaliteta“, naveo je Savić.\nOn je naglasio da su zbog izvršenja ovih krivičnih djela nadležnim tužilaštvima podnesena 54 izvještaja protiv 63 lica, među kojima su 22 povratnika u činjenju krivičnih djela, dok maloljetnih nije bilo.\nSavić je naveo da je ovim krivičnim djelima pričinjena materijalna šteta od 121.272 KM.\nNačelnik Policijske uprave Zvornik Aleksandar Vasiljević rekao je da u avgustu nije bilo krivičnih djela, a ni prekršaja koji izazivaju veću uznemirenost građana.\nVasiljević je naglasio da se iz iznesenih podataka može reći da je bezbjednosna situacija na području u nadležnosti Policijske uprave Zvornik zadovoljavajuća.\nilegalni migranti zvornik


STOP ZA AMERIKU: "Beograd i Priština nemaju odrešene ruke - Rešenje mora da bude prihvatljivo i drugima" | Borba Info\nHome/Fakti/STOP ZA AMERIKU: “Beograd i Priština nemaju odrešene ruke – Rešenje mora da bude prihvatljivo i drugima”\nSTOP ZA AMERIKU: “Beograd i Priština nemaju odrešene ruke – Rešenje mora da bude prihvatljivo i drugima”\nŠef diplomatije EU Žozep Borelj potiče iz španske Katalonije koja već godinama potresa Evropu protestima i željom za autonijom.\nMožemo zamisliti kakav bi to skandal bio kada bi neko izjavio da se Katalonija i Španija mogu dogovarati ali u skladu sa željama evropskih država.\nOsim što su EU zemlje bombardovale Srbiju i otele srpsku teritoriju silom, sada postavljaju uslove da Srbija mora pregovarati ne u skladu sa svojim interesima nego u skladu sa stranim interesima.\nBorelj kaže da je na Beogradu i Prištini da se dogovore oko rešenja za normalizaciju odnosa, ali da pri tom ne mogu imati „odrešene ruke“, jer postignuti sporazum mora biti prihvaljiv i za međunarodnu zajednicu.\nPrevious Tramp: Prekidamo veze sa “Svetskom zdravstvenom organizacijom”\nNext Tramp pokreće revolucionarnu promenu društvenih mreža


Mladi ne znaju ko ovde govori istinu - oradio.rs\nVećina mladih ne vidi bilo kakvu perspektivu u Srbiji, pokazalo je istraživanje Biroa za društvena istraživanja. Zbog toga većina njih želi da ode odavde, deo njih privlači kriminal i ekstremizam, a manjina pokušava da se bori protiv takvog sistema. O tome, kao i o uzrocima ove pojave razgovarali smo sa Zoranom Gavrilovićem iz organizacije BIRODI\nOdliv mozgova već dugo je tema koja se u Srbiji dovodi u vezu sa mladima, naročito visoko obrazovnim delom populacije. Više od 51 odsto mladih trenutno ne može da se zaposli, niti vidi da bi to moglo da se dogodi u bliskoj budućnosti. Broj mladih koji odlaze iz Srbije u posednjih 20 godina porastao je sa dva na 20 odsto ukupne populacije stare do 28 godina. Ovi podaci direktna su posedica anomije, odnosno, osećaja bezperspektivnosti. Zoran Gavrilović iz organizacije BIRODI za Oradio kaže da je anomija stanje koje je zahvatilo veliki deo stanovnika Srbije, ali da je najizraženija kod mladih.\n"Anomija je stanje društva u kojem oni koji su njegovi članovi nisu u stanju da vide smisao, odnosno, perspektivu u tom društvu. Kao posledicu toga imate sklonost ljudi da se bave devijantnim stvarima, odlaze iz tog društva, a manji deo pokušava da napravi neku vrstu društvenog angažmana i promena. Činjenica je da je tu u pitanju društvo koje je dezorganizovano, a institucije nefunkcionalne," kaže Gavrilović.\nU takvom ambijentu mlade obuzima destrukcija, okreću se materijalizmu, jer vide da je destruktivnost nešto što funkcioniše u društvu. Gavrilović kaže da je priča o anomičnosti važna i iz ugla borbe protiv korupcije.\n"U anomičnim društvima korupcija je rešenje, a ne problem. Jer vi kroz korupciju rešavate probleme i odlaska kod lekara i upisa na neki fakultet koji želite ili polaganja ispita. Radio sam i istraživanje u okviru Beogradskog univerziteta među profesorima i rezultat je pokazao da je oko trećine njih anomično", kaže Gavrilović.\nPrema Zoranovim rečima, manjak perspektive uzrokuje nekoliko procesa u populaciji mladih.\n"Jedan od procesa je odlazak iz Srbije. Veliki broj mladih zbog odsustva perspektive odlazi iz zemlje. Drugi deo odlazi prema korumpiranim strukturama, jer prosto ne vide da mogu da ostvare svoja prava van tih struktura koje dominiraju. Treći deo mladih ostaje tu da se bori protiv takvog sistema," objašnjava sagovornik O radija.\nSa druge strane, oni koji žele da se bore za bolji sistem, podeljeni u dve potpuno oprečne grupe.\n"Kod te borbe, odnosno pokušaja promene sistema, imamo dve interesantne stvari. Jedno su mladi koji se zalažu za vrednosti koje zaista garantuju neke promene, a to su etičnost, vladavina prava, da je znanje prava vrednost. A sa druge strane imamo porast nečega što jeste reakcija anomije jednog društva, a to je porast ekstremizma", objašnjava Gavrilović.\nIstraživanje BIRODI-ja pokazalo je i da oko 75 odsto ispitanika ne zna ko u državi govori istinu, a kod mladih je taj procenat čak 94 odsto. Gavrilović kaže da je to posledica opšte kulture laganja u državi.\n"Jedan od simptoma anomije u društvu je to. Ljudi kreću da govore neistine ne zato što su takvi rođeni, već je to način preživljavanja. Vi jednom morate da kažete jedno, a drugom drugo. Ne smete da kažete u javnosti kakvo je stanje u društvu jer zbog toga možete biti proglašeni neprijateljima. Prosto, ne postoji vera u dobro, ne postoji vera u istinu. Onda ljudi misle ako radim nešto loše i ako lažem, lakše ću prolaziti kroz društvene strukture i uspevati da napredujem", kaže Gavrilović.\nJedno od pitanja u istraživanju bilo je da li čovek kada razmišlja o svojoj budućnosti u Srbiji može biti optimista. Zoran kaže da se odgovori mladih i starijih bitno razlikuju.\n"Stav kada se razmišlja o ostanku u Srbiji i može li on biti pozitivan, na osnovu ukupnog uzorka oko 50 odsto ljudi se složilo da može. Ali, mladih do 28 godina tek se oko 34 odsto izjasnilo na taj način. Prosto oni koji su budućnost ove zemlje ne vide perspektive u Srbiji", naglašava Gavrilović.\nManjak perspektive doveo je do pojave roditelja koji žele da im deca odu iz Srbije pošto smatraju da će samo tako moći da se izbore za sebe. Gavrilović kaže da je u pitanju jako čudna situacija.\n"Vi u stvari imate činjenicu da i ova deca koja se rode, roditelji žele da ih pošalju napolje. Tako da mi postajemo siromašno društvo koje svoje najbolje izvozio i donira bogatim društvima i plaća im školovanje, a oni koji plaćaju školovanje, odnosno roditelji, njima neće imati ko da zaradi penziju", kaže Gavrilović.\nGavrilović kaže da ga je porazio odgovor učenice srednje škole u Boru koja je rekla "zašto bismo se borili protiv korupcije u zemlji u kojoj ne želimo da živimo". Odgovor na ovakvu atmosferu bi trebalo da bude obrazovanje, kao i isticanje dobrih primera u medijima. Naš sagovornik kaže da lek leži i u pomoći buntovnim mladim ljudima koji zagovaraju vrednosti savremenog i normalnog društva. To su, kako kaže tri tačke na kojima bi celo društvo moralo da poradi.


29. Jul 2020.15:45\nČlanovi Kriznog štaba za borbu protiv pandemije korona virusa na konferenciji u Palati Srbija javnosti prezentuju nove podatke o bilansu epidemije u Srbiji i govore o svim drugim pitanjima vezanih za situaciju sa kovidom.\nU posljednja 24 sata u Srbiji su na korona virus testirane 9.653 osobe, pozitivno je bilo 372, a nažalost, preminulo je sedam osoba.\nPrema posljednjim podacima Ministarstva zdravlja, na respiratorima u bolnicama širom zemlje nalaze se 143 osobe, 13 manje nego tokom jučerašnjeg dana.\nPrema riječima člana Kriznog štaba dr Zorana Gojkovića, zaraženo je da je među preminulima veliki broj onih koji su gojazni ili boluju od dijabetesa.\nPokrajinski sekretar za zdravstvo Zoran Gojović kaže da traganje za kontaktima zaraženih, poput aplikacije koja upozorava ukoliko se nađete u blizini zaraženog, veliki broj zemalja je već uradio aplikaciju, neki su pustili u probni rad, a neke zemlje čekaju.\n"Imamo posebno oformljenu IT grupu koja radi na unapređenju softvera za sve podatke, ali radi i na razvoju naše aplikacije, tako da će naša javnost biti obavještena. Te aplikacije rade u zemljama istočne i jugositočne Azije, ", rekao je pokrajinski sekretar za zdravstvo Zoran Gojković.\nHrvatska: Preminulo dvoje ljudi, zaraženo 43\nU Srpskoj još šest novozaraženih, preminula dva lica\nNaučnici istražuju efikasnost ivermetkina kod kovid 19


Vlasina protiv Morave - Vlasotince InfoDesk\nFudbaleri Vlasine u ne baš slavnoj jesenjoj sezoni, u kojoj je bilo više razočarenja no radosti u pretposlednjem 14.kolu Zone „JUG“ na svom terenu sastaju se sa Moravom iz Vladičinog Hana koja se nalazi pri samom vrhu tabele. Obaveza je igrača Vlasine da u ovom meču u kome se rastaju do proleća od svojih navijača pruže maksimum i stignu do pobede u utakmici koja počinje u 13,30 časova na „Rosulji“.\nNa svom poslednjem gostovanju ove jeseni u Donjem Stopanju fudbalere Budućnosti iz Orašja čeka najteži meč u jesenjoj sezoni, jer u goste odlaze najvećem rivalu, drugoplasiranoj ekipi Jedinstva. Ovaj susret je derbi jesenje sezone između dve ekipe koje su pokazale najviše u dosadašnjem delu prvenstva i sasvim zasluženo zauzimaju prva dva mesta na tabeli. Biće svakako zanimljivo i u Zloćudovu gde domaća istoimena ekipa dočekuje fudbalere Progresa iz Ladovice. Oba ova susreta igraju se u nedelju i počinju u 13,30 časova.\nU pretposlednjem 14.kolu Međuopštinske lige Mladost iz Batulovca igra u Donjem Brijanju sa domaćom Slobodom, dok Jedinstvo iz Šišave igra u Leskovcu sa fudbalerima Leminda. Morava iz Gložana na svom terenu dočekuje Navalin, a Polet u Stajkovcu igra sa ekipom Morvca iz Guberevca.


Izvor: Pokrajinska vlada, vojvodina.gov.rs\nPočasni vicekonzulat Italije, prva konzularna kancelarija ove zemlje u Srbiji koja je van Beograda, danas je svečano otvorena, u zgradi “DDOR Novi Sad” u Subotici. Ovaj vicekonzulat je nadležan za Vojvodinu u kojoj Italija zauzima prvo mesto kao strani investitor i gde živi najveći broj pripadnika italijanske zajednice.\nU trenutku dok se Italija u Briselu zalaže da se otvore nova poglavlja za pristup Srbije Evropskoj uniji, ambasador Italije u Srbiji Đuzepe Manco je sa premijerom Vojvodine Igrom Mirovićem i gradonačelnikom Subotice Bogdanom Labanom svečano otvorio počasni vicekonzulat Italije u Subotici koji je nadležan za Vojvodinu.\nUloga ovog konzulata je da bude na usluzi i srpskim i italijanskih državaljanima, kao i da poboljša odnose Italije i Vojvodine, u kojoj su naše firme i najbrojnije. Naime, u Vojvodini ima 50 naših preduzeća koja zapošljavaju 10.000 ljudi, a investirale su u njih 800 miliona evra”, izjavio je Đuzepe Manco, ambasador Italije u Srbiji.\nPokrajinski premijer Vojvodine Igor Mirović je istakao da će počasni vicekonzulat Italije u Subotici doprineti boljoj ekonomskoj, kulturnoj i naučnoj saradnji sa Vojvodinom.\n“Ovaj vicekonzulat u Subotici biće tačka za budućnost za, možda, još 50 novih italijanskih kompanija. Ovaj vicekonzulat biće most između srpskih i italijanskih građana ovde na severu Srbije. Vicekonzulat može biti most u razmeni studenata, profesora i, uopšte, prenosu znanja sa uglednih italijanskih univerziteta”, istakao je Igor Mirović, predsednik Vlade AP Vojvodine.\nCeremoniji svečanog otvaranja počasnog vicekonzulata Italije u Subotici prethodio je sastanak sa italijanskih privrednicima, kome je prisustvovao i Karmine Taralo, počasni vicekonzul Italije u Subotici, koji je i osnivač Italijanskog kulturnog centra “Piazza Italia” i direktor preduzeća “Elektroremont”, koje je, uz “Leonardo” i “Kalcedoniju” jedno od italijanskih preduzeća u Subotici, koja zapošljavaju ukupno 2.000 Subotičana.


Trideset godina od masakra u Sabri i Šatili\nBeta\t17.09.2012 14:00\nPalestinci i Libanci obeležavaju 30 godina masakra u palestinskim izbegličkim kampovima Sabra i Šatila na periferiji Bejruta, a odgovorni za taj masakr do danas nisu kažnjeni.\nProizraelska libanska milicija je 16. septembra 1982. upala u izbegličke kampove Sabra i Šatila da bi osvetili ubistvo predsednika Libana Bešira Džemaila.\nMilicija je tokom tri dana izvršila masakr nad palestinskim i libanskim izbeglicama, a izraelska vojska nije intervenisala, iako je bila rasporedjena oko kampova. Svet su 19. septembra zapanjile slike iskasapljenih i raskomadanih tela, a medju žrtvama bilo je i novorodjenčadi.\nPrema procenama, u masakru je ubijeno izmedju 800 i 2.000 civila, od kojih je stotinak bilo poreklom iz Libana. U oba izbeglička kampa nalazilo se gotovo 8.000 izbeglica.


Stiče se utisak da ljudi kada prime prvi deo vakcine misle da su bezbedni od koronavirusa.\nNije realno moguće da se stvori imunitet odmah po imunizaciji i zato građani ne smeju da se opuste i da ne nose masku, objasnio je ministar.\nVelika akcija vakcinacije zdravstvenih radnika tokom vikenda\nDržavni sekretar Ministarstva zdravlja Vlade Republike Srbije Mirsad Đerlek izjavio je da će, u cilju brže imunizacije, od danas biti uvedeno da svaki zdravstveni radnik može da se vakciniše sa dostupnom vakcinom na svakom mestu koje je za to određeno.\nĐerlek je u izjavi za agenciju Tanjug rekao da će zdravstveni radnici moći da se vakcinišu u periodu od 14 do 15 časova.\nZdravstveni radnici su veoma opterećeni, zbog čega se Vlada odlučila za taj termin između dve smene, objasnio je on i najavio veliku akciju vakcinacije zdravstvenih radnika tokom vikenda u svim zdravstvenim ustanovama širom zemlje.\nObradović je na punktu za vakcinaciju na Beogradskom sajmu, gde je primila kinesku vakcinu "Sinofarm", istakla da je imunizacija odlično organizovana u celoj državi i da je u ovom trenutku 85.000 ljudi vakcinisano.\nObradović je, naglašavajući da je važno da se ljudi vakcinišu u što većem broju, navela da je Ministarstvo u cilju podizanja svesti o značaju vakcinacije dizajniralo i bedževe "Ja sam vakcinisan, a ti?".\nPoziv zaposlenima u visokoškolskim ustanovama da se vakcinišu\nDržavna sekretarka Ministarstva prosvete, nauke i tehnološkog razvoja Vlade Republike Srbije Marijana Dukić Mijatović pozvala je danas obrazovni kadar sa visokoškolskih ustanova da se prijavi za vakcinaciju.\nDukić Mijatović je u izjavi za agenciju Tanjug na Beogradskom sajmu, gde su zaposleni u resornom ministarstvu primili vakcinu protiv koronavirusa, navela da su danas to učinili i dekani ETF-a i Učiteljskog fakulteta Univerziteta u Beogradu, kao i kolege sa Pravnog, Filološkog i Filozofskog fakulteta.\nOna je pozvala zaposlene i sa drugih visokoškolskih ustanova u Srbiji da što pre izraze interesovanje za vakcinaciju, navodeći da je država obezbedila veliki broj vakcina različitih proizvođača.


Agilnost: Uloga HR-a u „izravnavanju“ organizacije – fim\nAgilnost: Uloga HR-a u „izravnavanju“ organizacije\nAgilnost organizacije poboljšava i performanse kompanije i zadovoljstvo zaposlenih. HR može biti od presudnog značaja za preusmeravanje organizacije sa tradicionalne hijerarhije na tržište koje pruža talent i resurse kolekciji osnaženih malih timova, pomažući im da ostvare svoje misije i delujući kao zajednička zvezda vodilja.\nUsvojiti nove organizacione modele\nNa primer, kao deo višegodišnje agilne transformacije, velika evropska banka radila je na uspostavljanju interne agilne akademije koju su zajedno vodili treneri i služba za ljudske resurse kako bi pokrenula izgradnju sposobnosti za transformaciju.\nDa bi bila uspešna, transformacija treba da dotakne svaki aspekt organizacije – ljude, procese, strategiju, strukturu i tehnologiju. HR može pomoći u stvaranju iterativnog pristupa razvojem osnovnih elemenata procesa upravljanja ljudima, uključujući nove puteve karijere za agilne timove, preuređeno upravljanje učinkom i izgradnju sposobnosti. To bi takođe trebalo da bude primer, prelaskom na tzv. agilne bazene „protok do posla“ u kojima pojedinci rade na prioritetnim zadacima.\nStvorite fleksibilnu radnu snagu\nBudući da mnoge uloge postaju razdvojene i fluidne, posao će se sve više definisati u smislu veština. Ubrzavajući tempo tehnoloških promena povećava jaz u veštinama, čineći ih češćim i bržim za razvoj. Da bi opstale i postigle svoje strateške ciljeve, sve organizacije će morati da prekvalifikuju i usavrše znatan deo svoje radne snage tokom narednih deset godina.\nPrema istraživanju McKinsey iz 2018. godine, 66 procenata rukovodilaca reklo je da je „rešavanje potencijalnih nedostataka u veštinama vezanim za automatizaciju/digitalizaciju“ u okviru njihove radne snage najmanje „top deset prioriteta“. HR treba da pomogne davanju prioriteta u tim promenama talenata.\nU nedavnom istraživanju koje je McKinsei sproveo sa globalnim rukovodiocima o postpandemijskoj radnoj snazi, više od trećine ispitanika reklo je da njihove organizacije nisu spremne da se bave prazninama u veštinama koje su pogoršane automatizacijom i digitalizacijom. Prelazak na digitalizaciju ubrzao se tokom pandemije: 85 procenata kompanija je ubrzalo ritam svoje digitalizacije (uključujući rast od 48 procenata u digitalizaciji korisničkih kanala). U svetlu ovih trendova i potrebe za promenom veština, postoji jasna poslovna osnova za strategiju i planiranje radne snage.\nHR bi u tom pogledu trebao biti strateški partner za posao, osiguravajući da postoji pravi talent za postizanje osnovnih ciljeva kompanije. HR takođe može da podstakne planiranje radne snage tako što će pregledati kako ometajući trendovi utiču na zaposlene, identifikujući buduće ključne sposobnosti i procenjujući kako se ponuda i potražnja primenjuju na buduće praznine u veštinama.\nPrelazak na fokus veština takođe zahteva inovativno snabdevanje kako bi se zadovoljile specifične potrebe radne aktivnosti (na primer, ekonomija koncerata i automatizacija) i promena uloga koje kompanije moraju da dobiju na tradicionalnim pozicijama ekvivalentnim punom radnom vremenu, a što se može uraditi privremenim radom radnici ili izvođači radova. U anketi sa globalnim rukovodiocima, oko 70 odsto je reklo da za dve godine očekuje da će koristiti više privremenih radnika i ugovarača nego što je to bilo pre krize COVID-19.\nTokom pandemije videli smo kako su se organizacije udružile da bi iskoristile talente sa prenosivim veštinama. Na primer, McKinsey je podržao Talent Exchange, platformu koja koristi veštačku inteligenciju za pomoć radnicima raseljenim krizom.\nDonosite bolje odluke – brže\nVeće je šanse da će kompanije koje donose odluke na pravom organizacionom nivou i koje imaju manje slojeva izveštavanja dosledno postići kvalitet, brzinu i ishode učinka i tako nadmašiti svoje kolege u industriji. Pandemija je usredsredila pažnju na moć brzog odlučivanja, jer su mnoge organizacije morale da se kreću dramatičnije brže nego što su prvobitno predviđale. Na primer, jedan prodavac na malo imao je plan za isporuku uz naplatu za čije bi predstavljanje trebalo 18 meseci; nakon što je pogodila kriza COVID-19, plan je počeo da funkcioniše za samo dva dana.\nHR može pomoći u snažnom donošenju odluka osnaživanjem zaposlenih da preuzmu rizike u kulturi koja ih za to nagrađuje. Istraživanje kompanije McKinsei otkrilo je da su zaposleni koji su ovlašćeni da donose odluke i koji dobijaju dovoljno instrukcija od vođa tri puta verovatnije rekli da su delegirane odluke njihovih kompanija i kvalitetne i brze.\nUvedite upravljanje učinkom sledeće generacije\nKompanije eksperimentišu sa širokim spektrom pristupa kako bi poboljšale način upravljanja učinkom. Prema McKinsey Global Survey, polovina ispitanika rekla je da upravljanje učinkom nije imalo pozitivan efekat na performanse zaposlenih ili organizacije. Dve trećine izvestile su o primeni bar jedne značajne modifikacije svojih sistema upravljanja učinkom.\nIdentifikovali smo tri prakse – podučavanje menadžera, povezivanje ciljeva zaposlenih sa poslovnim prioritetima i diferenciranu nadoknadu – koje povećavaju šanse da sistem upravljanja učinkom pozitivno utiče na učinak zaposlenih. HR igra važnu ulogu u ugrađivanju ove prakse u upravljanje učinkom podržavajući proces postavljanja ciljeva, razdvajajući raspravu o kompenzacijama i razvoju, ulažući u izgradnju sposobnosti menadžera i ugrađujući tehnologiju i analitiku kako bi pojednostavili proces upravljanja učinkom.\nDa bi ojačao okretnost organizacije, HR treba da postavi sledeća pitanja:\n• Možemo li omogućiti efikasnije donošenje odluka gurajući odluke na ivice organizacije, stvarajući psihološku sigurnost koja osnažuje ljude i gradeći sposobnosti?\n• Kako da ubrzamo prelazak na raznovrsniju i duboko motivisanu bazu talenata, onu koja je podržana kroz kulturu usmerenu na čoveka koja omogućava nadmoć i superiorno iskustvo?\n• Koja bi organizaciona područja ili tokovi stvaranja vrednosti od kraja do kraja imali najviše koristi od prelaska na nove načine rada i organizovanja?


Tanjug 26. februara 2021. 11:17\nBEOGRAD – U okviru akcije „Drvo za Beograd“, danas je u Brodarskoj ulici, u parku između mosta Gazela i Starog savskog mosta, posađeno je 95 stabala javora povodom 95 godina postojanja kompanije „Štil“.\nPredstavnici te kompanije posadili su sadnice zajedno sa gradskom sekretarkom za zaštitu životne sredine Ivanom Vilotijević, rukovodiocem sektora u Sekretarijatu za zaštitu životne sredine Dejanom Trifkovićem, direktorom JKP „Zelenilo – Beograd“ Slobodanom Stanojevićem i radnicima ovog gradskog preduzeća.\nTrifković je istakao da zaštita životne sredine i društvena odgovornost predstavljaju ključ uspeha u borbi za zdraviju životnu sredinu.\n„Ovakve akcije imaju za cilj da se podigne kvalitet zelenog fonda Beograda i poboljša zelena infrastruktura u gradu“, kazao je Trifković.\nPozvao je i druge društveno odgovorne kompanije da učestvuju u ozelenjavanju grada i sličnim akcijama i uputio ih da to učine ili u saradnji sa gradskim preduzećima ili preko aplikacije „Moje drvo za grad Beograd“.\nPredstavnik kompanije „Štil“ Vladimir Stanković istakao je da je ta kompanija kao društveno odgovorna želela da pokaže da se kvalitet i pouzdanost pokazuju kao prave vrednosti.\n„Naša kompanija već 95 godina posluje poštujući te vrednosti. Podržavanjem akcije ‘Drvo za Beograd’ želeli smo da obeležimo naš jubilej donacijom stabala. Zadovoljstvo nam je bilo da učestvujemo i u naše poslovanje uvedemo novu tradiciju sadnje novih sadnica svake naredne godine“, kazao je Stanković.\nDodao je da je ovo ujedno i prilika da se pozovu i druge društveno odgovorne kompanije da se pridruže toj inicijativi koja za cilj ima unapređivanje kvaliteta života i životne sredine.


Prijatelji i porodica iznenadili Elmu Hrustić rođendanskom zabavom (FOTO) - Paparazzo\nHomeShowbizPrijatelji i porodica iznenadili Elmu Hrustić rođendanskom zabavom (FOTO)\nJun. 14, 2020 at 11:48 am\nPrijatelji i porodica iznenadili Elmu Hrustić rođendanskom zabavom (FOTO)\nPevačica Elma Hrustić juče je proslavila svoj rođendan sa dragim ljudima, zbog novo nastale situacije u celom svetu, tako i u Istanbulu u kojoj važe stroga pravila okupljanja na javnim mestima , rođendanska zabava je ovaj put bila drugačija.\nPoslovni saradnici su iznenadili Elmu malom proslavom na poslu , gde su je dočekali pokloni, cveće i naravno rođendanska torta . Ali tu nije bilo kraj iznenađenjima , njena porodica je u tajnosti organizovala proslavu u pevačicinom domu , gde su se okupili najbliži prijatelji i porodica .\nElma pored pregršt poklona koje je dobila ističe da joj je ljubav koju dobija od dragih ljudi najvažnija i da je zahvalna svima koji su joj ulepšali dan posebno kada se ceo svet bori sa koronom. Pevačica se nada da ubrzo će moći da rođendan proslavi kako dolikuje i sa ljudima u Srbiji i Bosni , jer kako kaže rođendanske želje se ostvaraju.\nTags :elma hrusticfeaturedRođendan\nVIC DANA Spasenje i izvinjenje\nBuba i Jala ukrstili snage sa mlađim kolegom: Valentino u duetu sa reperima (VIDEO)


150 košnica kikindskom Udruženju pčelara – TV Kikinda\n150 košnica kikindskom Udruženju pčelara\nDanas je u prostorijama kikindskog Udruženja pčelara vrvelo, kao u košnici. Naime, kako nam je u svojoj izjavi rekao predsednik udruženja Saša Čolak, na osnovu projekta uspeli su da reallizuju kupovinu 150 košnica za najmlađe članove svog udruženja, koje su im danas stigle:\n-Imamo dobru radnu akciju i poprilično smo srećni zbog toga. Upravo okončavamo naš projekat dodele košnica mladim pčelarima. Ove godine je grad Kikinda objavio dva konkursa, na oba smo konkurisali i dobili sredst va. Jedan od tih konkursa je podela košnica mladim pčelarima. 30 mladih pčelara će dobiti podršku grada. Svaki će dobiti pet kompleta košnica i mislim da je to dosta dobar potez gradskih vlasti, a pogotovo što će tu dobrotu najviše osetiti mladi pčelari, koji će moći broj košnica da podignu do 30, kako bi mogli da konkurišu za subvencije i sve ostalo.\nStiglo je 150 kompletnih košnica, što obuhvata 4500 ramova, 150 krovova, 150 hranilica, podnjače. Trenutno u udruženju, u zavisnosti iz godine u godinu aktivno je 150 članova. U toku akcije svojim zalaganjem primetno je da su najviše učestvovali stariji članovi udruženja, koji su dugi niz godina zaljubljenici u pčelarenje i koji su želeli i da ovoga puta daju svoj doprinos, kako bi mlađi članovi mogli već s proleća da počnu formiranje svog ličnog pčelinjaka.\n← “Izbiračica” izabrala čak četiri bisa U nedelju u „Lanetu” premijera „Zunzarine palate” →


Podeljena svetla i katadiopteri - Bajsologija\nU toku kampanje „Biciklom noću“, uz proveru ispravnosti svetala na licu mesta, volonteri Novosadske biciklističke inicijative (NSBI) i Saobraćajne policije postavljali su biciklistima pitanje da li imaju svetlo na biciklu i podelili više od 300 kompleta svetala i preko 200 kompleta katadioptera.\nAkcije provere svetala na biciklima i montiranja ispravnih svetala i katadioptera sprovedene su na Bulevaru oslobođenja, Bulevaru Evrope, Sentandrejskom putu i na Kritičnoj masi u Limanskom parku. Najdinamičnija akcija zabeležena je na uglu Ulice Maksima Gorkog i Bulevara oslobođenja, gde je za svega pola sata podeljeno oko 120 svetala. Najviše biciklista pokušalo je da izbegne patrole na Sentandrejskom putu, a najmlađa biciklistkinja bez svetla zatečena je na Bulevaru Evrope. Uz svetlo, od volontera je došla i molba da građani kupe sebi svetlo, učine dobro delo i primljeno dele dalje nekome ko nema svetla uz istu molbu. Od policije je biciklistima s neispravnim svetlom došla i opomena da je jeftinije nabaviti svetla za 300 dinara, nego dobiti uplatnicu za 3.000.\nPo istraživanju NSBI-ja iz oktobra 2012. godine, čak 75 odsto novosadskih biciklista nije pravilno osvetljeno i kampanja predstavlja njihov odgovor na taj problem. Biciklistička udruženja iz Srbije, među kojima je i Novosadska biciklistička inicijativa, do sada su se u više navrata oštro usprotivila uvođenju obaveze korišćenja svetloodbojnih prsluka. Udruženja insistiraju na tome da se umesto toga radi na povećanju osvetljenosti bicikla i korišćenju katadioptera na njima.\nKampanja je započeta edukacijom o ulozi biciklista u saobraćajnoj politici i AIDA konceptu dizajniranja promotivnih materijala. Najviše interesovanja za kampanju su pokazali stariji sugrađani, a najveći deo volontera u kampanji činili su učenici Saobraćajne škole „Pinki“. Motivacioni posteri, koje su volonteri kreirali, uskoro će krasiti izloge biciklističkih radnji i servisa, a biće postavljen i video-spot na društvenim mrežama.\nProjekat „Biciklom noću“ do sada su finansijski podržali Grad Novi Sad, Uprava za sport i omladinu – Kancelarija za mlade i fondacija „Hajnrih Bel“, a podršku su pružili i Ministarstvo unutrašnjih poslova, kompanija „Kapriolo“ i Agencija za bezbednost saobraćaja.


14/06/2020 - Dnevnik Juga\nPočetna / 2020 / јун / 14\nDnevna arhiva: 14/06/2020\nMitinzi SNS u Pečenjevcu, Brestovcu i Lipovici: Složno i hrabro za najboljeg među nama – za Aleksandra Vučića\nGradski odbor Srpske napredne stranke organizovao je danas predizborne tribine u Pečenjevcu, Brestovcu i Lipovici na kojima su predstavljeni rezultati rada u prethodnom periodu, program i odbornički kandidati na predstojećim lokalnim izborima. Na tribini u Pečenjevcu predstavili su se odbornički kandidati Andrijana Anđelković – profesor razredne nastave, Jovana Đorđević – …\nMitinzi SNS sutra u Bobištu, naselju Ančiki i Manojlovcu\nAdministrator 4 седмице Leskovac, POLITIKA 0\nGradski odbor Srpske napredne stranke će u okviru kampanje za predstojeće izbore sutra održati tri predizborna mitinga. Mitinzi liste „Aleksandar Vučić – Za našu decu“ će biti održani prema sledećem rasporedu: 17:00 Bobište19:00 Ančiki21:00 Manojlovce\nKonvencija liste SPS – JS: Ivica Dačić u ponedeljak u Leskovcu\nPredsednik Socijalističke partije Srbije Ivica Dačić održaće u ponedeljak konvenciju u okviru kampanje za republičke i lokalne izbore. Konvencija koalicije „Socijalistička partija Srbije (SPS) – Ivica Dačić, Jedinstvena Srbija (JS) Dragan Marković – Palma“ biće održana u ponedeljak 15. juna u dvorištu Šop Đokićeve kuće. Iz Gradskog odbora SPS-a najavljeno …\nPredsednik DS Zoran Lutovac sutra u Leskovcu u okviru bojkot kampanje\nPredsednik Demokratske stranke Zoan Lutovac boraviće sutra u Leksovcu u okviru bojkot kampanje predstojećih parlemantarnih i lokalnih izbora. U informaciji Gradskog odbora Demokratske stranke najavljuje se da će lider DS održati konferenciju za medije u 18:30 na leskovačkoj Širokoj čaršiji.\nDruženje sa decom u Aero klubu „Saša Mitrović“ i Konjičkom klubu „Hisar“\nPosle subotnjeg druženja u gradskom parku, mališani su u nedelju imali prilike da provedu vreme sa gradonačelnikom u Aero klubu „Saša Mitrović“ i Konjičkom klubu „Hisar“. Najveću pažnju i ove godine privukla je mogućnost vožnje kočijom, ali i prilika da se vide modeli aviona kojima raspolaže leskovački Aero klub „Saša …\nAdministrator 4 седмице EKONOMIJA, Leskovac 0\nZadruga „Lipovka“ iz Lipovice uz podršku Grada i Vlade Srbije gradi novu hladnjaču\nZadrugarstvo je u poslednje 2 godine postala reč koja se ne pominje samo kao istorije, već i kao deo sadašnjosti i budućnosti. Projekat Vlade Srbije o finansiranju zadruga naišao je na plodno tle na jugu Srbije gde uz podršku lokalnih smaoupravi počinje da se razvija koncept zadrugarstva. -Čestitam vam na …\nCvetanović: Poljoprivreda jedan od naših prioriteta, ove godine rekordnih 110 miliona iz budžeta za subvencije i pristupne puteve\nPoljoprivreda je jeda od prioriteta grada Leskovac i za ovu oblast će iz budžeta biti izdvojeno rekordnih 110 miliona dinara. Gradonačelnik Leskovca dr Goran Cvetanović obišao je danas ogledna polja u Čekminu i Pečenjevcu, i upoznao se sa tokom i planovima proizvodnje u ovoj godini. -Leskovački kraj je nadaleko poznat …\nKompanija „Mladost“ iz Zalužnja, peta u zemlji po proizvodnji supa – polovina proizvodnje namenjena izvozu\nProizvodnja hrane jeste komparativna prednost našeg kraja, a u tom segmentu najvredniji su na tržištu završni proizvodi. Gradonačelnik Leskovca dr Goran Cvetanović obišao j edanas kompaniju „Mladost“ iz Zalužnja koja s ebavi proizvodnjom hrane, supa začina, čajeva … -Obilazeći sela i varoši, i zavirivši u svaki kutak teritorije našeg grada …


Tužilac: Bez dokaza da je Jovanovića ubila italijanska mafija\n26. avgust/kolovoz, 2016.\nCrnogorski specijalni tužilac Milivoje Katnić izjavio je danas da izveštaj privatog detektiva o ubistvu vlasnika i urednika lista Dan Duška Jovanovića ne sadrži dokaze da iza tog zločina stoji italijanska mafija.\n"Izveštaj privatnog detektiva ne sadrži činjenice koje upućuju na dokaze na osnovu kojih je sastavljen izvještaj", kazao je Katnić podgoričkoj Pobjedi i dodao da tužilaštvo "preduzima mere i aktivnosti da proveri kredibilitet sadržine izveštaja".\nPoslanik opozicionog Demokratskog fronta (DF) Koča Pavlović rekao je početkom nedelje da su Jovanovića 2004. godine u Podgorici ispred redakcije Dana likvidarala tri člana italijanske mafijaške organizacije "Sakra korona unita".\nPavlović se pozvao na pomenuti izveštaj privatnog detektiva koji je po njegovim tvrdnjama, tužilaštvu dostavljen pre tri meseca.\nNije poznato ko je vodio nezavisnu istragu o ubistvu suvlasnika Dana i koliko su utemeljeni njeni nalazi, ali je pomenuto da je izveštaj Specijalnom tužilaštvu dostavio brat ubijenog Duška Jovanovića, Miško Jovanović.\nPo rečima Pavlovića, nalaz nezavisne istrage identifikuje i naručioce i finansijere ubistva Jovanovića.\nJovanović je ubijen 2004. godine u Podgorici ispred redakcije svog lista i taj zločin nije do kraja rasvetljen. Za saučesništvo u ubistvu zatvorom je kažnjen bivši karate šampion Damir Mandić, ali ubica i motiv zločina nisu rasvetljeni.


Jerkov se zbog pretnji žali Komitetu za ljudska prava poslanika\nAleksandra Jerkov (L) i Nada Kolundžija (D) u sali Skupštine Srbije, arhivska fotografija (Foto: AFP)\nAleksandra Jerkov, poslanica Demokratske stranke (DS) izjavila je, povodom pretnji koje joj je uputio Vojislav Šešelj, haški osuđenik i predsednik Srpske radikalne stranke, da će podneti žalbu Komitetu za ljudska prava poslanika - telu kojim predsedava u Interparlamentarnoj uniji.\n"Obavestila sam članove Komiteta da sam već godinu dana u Skupštini i van nje izložena maltretiranju, pretnjama i nasilju od strane osuđenog\nratnog zločinca, bez ikakve sankcije i uz opšte odobravanje onih koji vode Skupštinu Srbije", poručila je Jerkov u saopštenju koje je objavila Demokratska stranka.\nOna je ukazala da je ohrabruje međunarodna i domaća podrška, koja međutim, ne može da zameni to što nadležni već treći dan ne reaguju na pretnje. Šešelj joj je pretnje putem društvene mreže Tviter uputio pošto se javno upitala zašto lideru radikala ni godinu dana posle pravosnažne presude za ratne zločine nije oduzet poslanički mandat u Skupštini Srbije.\n“Poražavajuća činjenica da tužilaštvo i policija svoj posao, umesto po zakonu, očigledno rade po diktatu režima Aleksandra Vučića, zbog čega će sama preuzeti da oni koji javno prete odgovaraju pred zakonom”, rekla je Jerkov.\nPoslanica Demokratske stranke istakla je i da je obaveza poslanika da se ne povlače pred pretnjama zbog građana koji su nedovoljno zaštićeni.


ErazmusPlus > KA2 – Izgradnja kapaciteta u oblasti mladih\nUkoliko vaša organizacija tek kreće sa međunarodnim aktivnostima u oblasti mladih, preporučujemo prvo ulogu partnera a nakon toga i ulogu koordinatora međunarodnog projekta.\nProjekti izgradnje kapaciteta su transnacionalni projekti, bazirani na partnerstvima između različitih vrsta aktera aktivnih na polju obrazovanja i treninga, rada sa mladima, kao i iz drugih socioekonomskih sektora – u programskim i partnerskim zemljama. Ciljevi ovih projekata su:\npodsticanje saradnje i razmene u oblasti rada sa mladima, između programskih i partnerskih zemalja iz različitih delova sveta;\nunapređenje kvaliteta i prepoznavanje omladinskog rada, neformalnog učenja i volonterizma u partnerskim zemljama, te podsticanje sinergije između obrazovnih sistema, tržišta rada i društva u partnerskim i programskim zemljama;\npodsticanje razvoja, testiranje i plasiranje aktivnosti i programa mobilnosti zarad neformalnog učenja na regionalnom nivou (tj. unutar i između različitih regiona širom sveta);\npromovisanje transnacionalnih projekata mobilnosti radi neformalnog učenja između programskih i partnerskih zemalja, posebno onih koji uključuju mlade iz marginalizovanih grupa, sa naglaskom na unapređenju kompetencija učesnika i podsticanju njihovog aktivnog učešća u društvu.\nSledeće aktivnosti se mogu realizovati pod okriljem projekata za izgradnju kapaciteta (podnosioci projekta sami biraju koje aktivnosti će biti deo projekta i jedini je uslov da predlog projekta mora sadržati bar jednu aktivnost za izgradnju kapaciteta, dok su aktivnosti mobilnosti opcione):\nAktivnosti za izgradnju kapaciteta\naktivnosti koje ohrabruju politički dijalog, saradnju, umrežavanje i razmenu praksi u oblasti rada sa mladima (npr. konferencije, radionice, sastanci…);\ninformativne kampanje i kampanje kojima se podiže svest;\nkreiranje novih formi omladinskog rada, treninga i podrške, posebno kroz otvorene i prilagodljive materijale za učenje, virtuelnu saradnju i otvorene edukativne resurse.\nAktivnosti za podsticanje mobilnosti\nOmladinske razmene između programskih i partnerskih zemalja;\nMobilnost omladinskih radnika, između programskih i partnerskih zemalja.\nVolonterske aktivnosti omogućavaju mladima 17-30 godina da u periodu od 2 do 12 meseci iskažu svoju posvećenost kroz celodnevno neplaćeno volontiranje u stranoj zemlji, u EU ili izvan EU. Mladi dobijaju priliku da se uključe u svakodnevni život organizacija koje ih prihvataju kao volontere. Neke od tema kojima se mogu baviti su: lični i društveno-obrazovni razvoj, briga o životnoj sredini, omladinska politika, građanski aktivizam, socijalna zaštita, inkluzija, neformalno-obrazovni programi, informacione i komunikacione tehnologije i medijska pismenost, kultura i kreativnost, saradnja, itd. Mladi mogu da učestvuju u volonterskim projektima i borave u nekoj od zemalja Evrope najviše do 12 meseci i to samo jednom u životu. Razlog jeste da se kroz Erazmus+ omogući volontiranje što većeg broja mladih različitog porekla, obrazovanja i veština. Mladi sa smanjenim mogućnostima mogu da dobiju dodatnu podršku kako bi im se omogućilo učešće. Omogućeno im je da kroz Erazmus+ učestvuju u volonterskom projektu jednom u kraćem vremenskom trajanju (od 2 nedelje do dva meseca), kako bi iskusili dobrobiti međunarodnog volontiranja i još jednom u dužem trajanju (od 2 meseca do 12 meseci).\nU projektima ove vrste moraju učestvovati najmanje 3 aktera iz 3 različite zemlje, od kojih barem po jedna mora biti neka od programskih ili određenih partnerskih zemalja.\nU trenutku podnošenja predloga projekta, podnosilac projekta mora biti zakonski registrovan entitet najmanje godinu dana.\nDetaljnije informacije o projektima Izgradnje kapaciteta u oblasti mladih (Omladinski prozor za Zapadni Balkan) mogu se naći u Erazmus+ programskom vodiču.\nOd 2019. godine, novina za organizacije iz Srbije je mogućnost direktnog konkurisanja za projekte izgradnje kapaciteta koja je namenjena saradnji sa programskim i partnerskim ACPALA zemljama (ACPALA – African, Caribbean and Pacific, Asian and Latin American). U 2020. godini organizacije/institucije iz Srbije mogu i dalje da budu partneri na projektima izgradnje kapaciteta u okviru Omladinskog prozor za Zapadni Balkan u okviru koga projektne prijave podnose omladinske organizacije sa Balkana. Takođe, novina od 2020. godine je da, organizacije/institucije iz Srbije mogu biti partneri i u projektima Izgradnje kapaciteta u okviru Omladinskog prozora za Tunis, u okviru koga projektne prijave podnose omladinske organizacije sa teritorije Tunisa.\nLista odobrenih projekata Izgradnje kapaciteta u Srbiji je dostupna na ovom linku.\nSredstva za ovu vrstu projekata su ograničena, te je preporučljivo da se o raspoloživim sredstvima informišete na internet prezentaciji Erazmus+ Programa u Srbiji.


U 2012. makroekonomska stabilnost – Nadlanu.com\nU 2012. makroekonomska stabilnost\nnadlanu Objavljeno 24. juna 2011. / 10:57:42 0\nCvetković je na Makroj Gori na ekonomskom “Vivaldi forumu” rekao da je Srbija bolje od drugih zemalja prošla krizu od 2009. godine.\n“Kriza je uticala na bruto društveni proizvod (BDP) i zaposlenost, ali je ekonomska politika bila više uspešna nego neuspešna“, istakao je premijer i dodao da se Srbija nalazi u “velikom broju procesa koji se prepliću”.\nKako je objasnio, u pitanju su odnosi Srbije sa Evropskom unijom, sa finansijskim tržištima, kao i odnosi unutar zemlje.\n“Poslednje tri godine napravljen je gigantski korak napred u evrointegracijama jer pre nismo imali Sporazum o stabilizaciji i produživanju, a krajem ove goidine se borimo za dobijanje statusa kanididata i početak pregovora”, rekao je Cvetković.\nSrbija, prema njegovim rečima, ima dobre odnose sa finansijskim tržištima, pre svega sa Međunarodnim monetarnim fondom, Svetskom bankom, Evropskom bankom za obnovu i razvoj, zatim Kinom, Rusijom i SAD.\nCvetković je podsetio da je Srbija od Ruske Federacije dobila kredit od 200 miliona dolara, a pregovara je o zajmovima za infrastrukturne projekte u vrednosti 800 miliona dolara.\n“Sa Kinezima finanisiramo most u Beogradu čija će gradnja početi ovih dana, a u planu je niz drugih projekta”, rekao je premijer.\nZa makroekonosmku stabilnost zemlje, kako je naglasio Cvetković, važno je da se poštuju pravila o fiskalnoj odgovornosti, kojima je predviđeno da se ovogodišnji budžetski deficit od 4,2 odsto BDP-a dogodine smanji na 3,2 odsto.